text:
Tlhatlhambuto 45: Ku Tsemakanya Congo Wa Jordani
HI NGA wona! A vaIsraeli vo tsemakanya a Congo wa Jordani! Kasi a mati ma kwihi? Kota lezi ku nako nguvu tivula ka xikhati lexi xa lembe, a congo wu wa tele nguvu timeneti titsongwani ntsena mahlweni. Kanilezi a xikhati lexi a mati wontlhe a ma ha hi kona! Ni vaIsraeli vo tsemakanya misaveni yi womileko a ku kota lezi va nga tsemakanyisa zona a Bimbi go Pswhuka! Ma yile kwihi a mati wontlhe ke? A hi woneni.
Loku ku chikele xikhati xa ku vaIsraeli va tsemakanya a Congo wa Jordani, Jehova i leletele Joxua a ku byela vanhu ku ngalo: ‘A vapristi va ta teka a nghaxa ya xivumelwano va ranga mahlweni ka hina. Loku va peta mikonzo yabye lomu matini ya Congo wa Jordani, makunu a mati ma ta nyima ku khulunga.’
Hizalezo a vapristi va rwala a nghaxa ya xivumelwano, va ranga nayo mahlweni ka vanhu. Loku va chikela Jordani, a vapristi va enghena matini. Wona ma koka hi ntamu niku ma etile. Kanilezi zalezo va khumbako mati hi mikonzo yabye, a mati ma sangula ku nyima a ku khulunga! Lexo xihlamaliso! Jehova i nyimisile mati hi kwase ma tako hi kona. Hikwalaho, hi xikhatanyana a ka ha hi na mati lomu congweni!
A vapristi va rwalako a nghaxa ya xivumelwano va famba kala xikari ka congo wu womileko. Wa zi kota ku va wona laha ka mufananiso? Na va yimile laho, a vaIsraeli vontlhe va tsemakanya a Congo wa Jordani misaveni yo woma!
Loku vontlhe va tsemakanyile, Jehova i leletela Joxua a ku byela lezi a 12 wa vavanuna va ntamu: ‘Nghenani congweni muya laha a vapristi va yimileko kona ni nghaxa ya xivumelwano. Tekani 12 wa maribye, mu ya ma yimisa laha mu ta nga tshama kona wusiku legi. Kasike, xikhatini xi tako, loku a vana va nwina va mu wutisa a ku ma wula yini maribye lawa, mu ta va byela lezaku a mati ma lo nyima ku khulunga a xikhati lexi a nghaxa ya xivumelwano ya Jehova yi nga tsemakanya Jordani. A maribye ma ta mu alakanyisa hi xihlamaliso lexi!’ Joxua i vekawu 12 wa maribye laha a vapristi va nga yimile kona xikari ka congo.
Hi kugumesa Joxua i byela vapristi va rwalako a nghaxa ya xivumelwano aku: ‘Humani lomo Jordani.’ Ni zalezo va humako, a congo wu tlhela wu sangula ku khulunga.
Joxua 3:1-17; 4:1-18.
Ziwutiso
- Xihlamaliso muni a xi mahako Jehova kasi ku a vaIsraeli va zi kota ku tsemakanya a Congo wa Jordani?
- Xana a vaIsraeli va fanele ku kombisisa kuyini a kukholwa kabye kasi ku tsemakanya a Congo wa Jordani?
- Hikuyini Jehova a leletelako Joxua a ku teka a 12 wa maribye ya hombe ya lomu xikari ka congo?
- Zini zi mahekako ka xalexo xikhati a vapristi va humako hi lomu Jordani?
Ziwutiso zo engetela
- Gonza Joxua 3:1-17.
Kota lezi zi kombiwako hi tlhatlhambuto lowu, ku laveka a ku hi maha yini kasi ku amukela a xivuno ni makatekwa hi ka Jehova? (Jox. 3:13, 15; Mav. 3:5; Jak. 2:22, 26)
Wu wa hi ka matshamela muni a Congo wa Jordani a xikhati lexi a vaIsraeli va wu tsemakanyileko va ya Tikweni gi Tsumbisilweko, niku xana lezo zi kulisisile kuyini a vito ga Jehova? (Jox. 3:15; 4:18; Tis. 66:5-7)
- Gonza Joxua 4:1-18.
Xana a maribye lawa ya 12 ma tekilweko Jordani ma ya yimiswa Gilgale ma tirele khungo muni? (Jox. 4:4-7)


c: text/html

text:
MATERIAL MAY BE DOWNLOADED FREE OF CHARGE FOR PERSONAL USE
BACK TO INDEX FORWARD TO NEXT CHAPTER
K. KU HANYA KA XIKRESTE LOKU HAMBANEKE NA KU HANYA KA VAMATIKO (XIYENGUE XA VUMBIRHI 2)
5:1-21
- Vutomi bya Xikreste byi nga hlamuseriwa na kambe hi ndlela leyi landzelaka:
- Ri fana na n`wana loyi a rhandzaka no xixima vatswari va yena hi ntiyiso a ri karhi a tisa ntsako eka vona hi ku ringeta hi matimba ku fana na vona,kumbe ku va tekelela hi matlhelo hinkwawo.(5:1)
- Ri fana na kambe na Kreste, loyi hi rirhandzu ra yena eka hina nale ka Xikwembu Tatana wa yena, a nga tinyiketa hikwalaho ka hina , tani hi gandzelo la risima leri nuhelaka no tsakisaka.(5:2)
- Ku hlamusela mavonele lawa hiku lava ku endla ku rhandza ka Xikwembu hi ku tinyiketela, na ku hlawuleka,Pawulo nakambe i swi teka tani hi swiendlo swa vutomi bya ntiyiso:
- Handle ka loko swo bhoha, hambana no vulavula swilo swale hansi, swofana na swa matyhaka, swo nyama na makwanga. ,nakambe mi nga tirhisi swa mintsheketo ya mafenya na ya tyhaka,namarito ya ya vuphukuphuku eku vulavuleni ka n’wina na vanhu,hikuva a swi na mbuyelo eka vutomi bya n’wina bya xi Kreste., lava hanyaka evuoswini, na makwanga ( na vungoma) a vana xiave eka mfumu wa Xikwembu (5:3-5)
- Kuna swilo leswi vanhu va swiendlaka exihundleni, swilo swo homboloka ngopfu, leswi loko munhu wa risima no lulama o tshuka a swi vula swi khomisa tingana ngopfu.
- U nga pyopyiwi .(5:18)
- Tivoneli leswaku u nga kanganyisiwi hi marito ya vanhu lava seketelaka leswo hambuka, endla onge wa ma amukela, malanguti onge makahle,kambe tihumesi eka wona,unga hanyi ku fana na vona.(5:6,7)
- U nga ngheneleli eka mintirho ya munyama, kambe lwisana na yona, u yi humesela erivaleni hi ku dyondzisa rito ra Xikwembu, u swi sola erivaleni hinkwaswo leswi va swi endlaka (tshinya). (5:11)
- Tani hi vana vaku vonakala (lava nga huma emunyameni):
- Vana na vukheta, kambisisa mavonele hinkwawo,na miehleketo, nimarito na swiendlo hinkwaswo u vona loko Xikwembu xi swi amukela . (5:10)
- Hi ku endla koloko,vona loko swi yelana ni vunene, vululami na ntiyiso, loko swi ri hi ndlela leyi,swa humelela hikuva i mihandzu ya Moya Lowo kwetsima.(5:9)
- Pfuka ( pfuka eku etleleni ka rifu laha awuri kona eku sunguleni) pfula mahlo ya wena leswaku u ta kota ku vona hi ku hetiseka, hikuva ku vonakala ka Kreste ku ta voninga evuton`wini bya wena.(5:14)
- U tivonela ngopfu eka goza leri u ri tekaka siku ri n`wana na ri n`wana, u tiyisisa leswaku u veka nenge ya wena laha ku omeke, landza minkondzo ya Hosi Yesu.(5:15)
- Kula eka vutlarhi bya Tilo, leswaku byi ta ku pfuna ku tiva no endla ku rhandza ka Xikwembu. (5:17)
- Xava nkarhi, ku nga ku londzovota nkarhi lowu u nga pimeriwa wona laha misaveni leswaku uva na mihndzu.(5:16)
- Unga tshuki u hambana na Moya wa Xikwembu, tani hi xidakwa lexi nga swi koteki ku hambana na byalwa. (5:18)
- Loko minhlangana tani hi swirho khongotelanani hi tinsimu, na ti Pisalema, mi yi mbelela swa moya, miyi dzunisa hi timbilu ta n’wina hinkwato. Ku tlula kolano, hinkwaku lomu unga kona, yimbelela hi ku tsaka u dzunisa Hosi Xikwembu. (5:19)
- Minkarhi hinkwayo, eka yimo hinkwaswo, khensa Hosi Xikwembu tatana hi vito ra hosiYesu Kreste. (5:20)
- Himhaka ya xicthavo xa n’wina e ka Hosi Xikwembu, ku ngavi ndzwalo e ka n’wina, ku ti tsongahata un’wana eka un’wana. (5:21)
L. MAHANYELO YA XIKRESTE EKA SWA VUKATI
5:22-33
- Ku hlamusela ta xinakulobye xa vukati bya nuna na nsati,Pawulo a ringanisa tani hi xinakulobye xa Kreste na mutekiwa,ku nga kereke:
- Kreste i nhloko ya kereke.(5:23)
- .Swirho i marhambu na nyama leswi vumbaka miri wa yena. (5:30)
- Yena a rhandza nhlengeletano. (5:25)
- A nyikete vutomi bya yena ku yi kutsula. (5:25)
- I yi nhlampwile eka vudyowo hinkwabyo hi nkuvulo wa mati na rito ra yena. (5:26)
- Xikongomelo xa yena hi leswaku yi fanele ku,hi siku ra makumu,yi ta nkombisiwa ka yena(hi Moya Lowo Kwetsima lowu lunguselaka ku sasseka ka yona)yi nga ri na xivati kumbe minkonya,kambe ku ri leyi yi hlawulekeke. (5:27)
- Vuxaka bya nuna na nsati byi tshame hindlela leyi:
- Wanuna i nhloko(Murhangeri)ya wansati(i na matimba e henhla ka yena).(5:23)
- I fanele a namarhelala (atiboha) eka nsati wa yena, a va kusuhi na yena swinene, leswaku ha vambirhi va endla miri un’we, kutani xiboho lexi xifanele xiteka ndzawu ya vatswari. (5:31)
- I fanele a rhandza nsati wa yena tani hi loko a tirhandza(tani hi loko a rhandza miri wa yena:misisi ya yena,xikandza,mavoko,milenge,etc). (5:28,29)
- (Swifanele switikomba leswaku wa tirhandza,hi ndlela leyi a hlayisaka,a khatalela no sirhelela nsati wa yena.)
- Masiku hinkwawo i fanele a tinyiketela( A tchavelela,a tinyika nkarhi,na ku nwi endlela hinkwaswo,etc.)nsati wa yena. (5:25)
- I fanele ku endla hinkwaswo leswi a swikotaka ku aka nsati wa yena emirini, emiehleketweni na le moyeni ku fikelela laha Hosi Xikwembu xi lavaka leswaku a va xiswona hi siku leri a nga ta kombisiwa tani hi mutekiwa wa Kreste. (5:27)
- Ku kota ku fikelela vuxaka lebyi, wanuna, i fanele ku teka nsati u’nwe,na wansati swive tano,hiswona ntsena swi amukelekaka. (5:33)
- Hi tlhelo ra wansati,i fanele a xixima nuna wa yena(a titsongahata eka yena,a tekela nhlokweni na ku twisisa lewswi laviwaka hi nuna wa yena,a khensa leswi nuna wa yena a swi endlelaka ndyangu,a n’wi pfuna hi laha swifaneleke,a n’wi khutaza,a n’wi sirhelela loko vanhu va n’wi hehla,a n’wi kurisa,a n’wi themendhela na ku titsongahata eka nuna wa yena tani hi le Hosini.). (5:24,33)
PLEASE GO TO “CONTACT US“ TO SEND US YOUR REQUEST, QUERY OR COMMENT.

robotstxt: allowed

filter: keep


text:
MATERIAL MAY BE DOWNLOADED FREE OF CHARGE FOR PERSONAL USE
BACK TO INDEX FORWARD TO NEXT CHAPTER
H. NDZHAKA ETIMBITENI LETI ENDLIWEKE HI VUMBA
4:1-15
- Tani hikuva a ntirho lowu wu amukeriwe hikwalaho ka tintswalo ta Xikwembu, ha tsandzeka ku tsukula hikuva tintswalo ta xona ti yi nyika matimba yo ya emahlweni.
- A ntirho lowu wu londza ku tibasisa ni ku hanya erivaleni; hikwalho hina:
- Hi fularhela swihundl ni hinkwaswo swa tingana .
- Hi basisa swikongomelo swa hina eka ku dyondzisa ka hina rito.
- Hi papalata ku khotsa ntiyiso wa rito ra Xikwembu.
- Hi hlavutela ntiyiso hi ku wu humesa ekuvonakaleni swilo leswi a swi ri emunyameni, hi swi kombisa hi ndlela leyi swi nga ta languteka swi ri leswinene.
- Hi famba eku vonakaleni laha Xikwembu xi nga kotaka ku hi vona kona.
- Hi kombela un’wana ni un’wana ku hi amukela, loko a rhange a kholwa emiehleketweni ya yena leswaku hi va ntiyiso.
- Loko hi endlile hinkwaswo leswi hi vukheta byo hlavutela evhangeli leyi baseke eka vanhu:
- A xisirhelelo lexi a xi endla munyama xa susiwa.
- Loko kuva ka ha ri na swin’wana, hileswaku ka ha ri ni ku pfumaleka ka ripfumelo.
- A mhaka yiva se yi sale ka yena n’winyi.
- A xikwembu xa misava leyi (sathana) xi va pfale mahlo ya ximoya leswaku va nga koti ku vona ku kwetsima loko tisaka vudumo bya Xikwembu eka vanhu, byi nga va voningeli evuton’wini bya vona.
- A xikongomelo xa ku tirha ka Pawulo eka va le Korinto a xi tengile:
- A a nga le ku ringeteni ku va kholwisa ni ku va endla vadyondzisiwa va yena.
- A a le ku va kombeni Kriste, leswi yena swi nga n’wi vuyiseriki vudumo.
- A a nga ri ni makungu yo va fuma; ematshan’wini ya swona a a lava kuva mutirheli wa vona.
- Loyi a va rhumeleke Pawulo a ku ri Xikwembu hi xoxe:
- Xikwembu xa ku vonakala, lexi loko xi sungula ku tumbuluxa misava leyi xi rhangeke xi tumbuluxa ku vonakala, loko vaningeke munyama.
- A endle leswaku ku vonakala ka vutivi bya ku kwetsima ka Xikwemvu loko vonakeke eka Yesu Kriste loko a vaningela timbilu ta vayingiseri va yena loko va ha ri emunyameni, swi ve tano ni siku ra ku tumbuluxa ka xona.
- Kutani xi le ku endleni ka leswaku ku vonakala lokuya ka xona ku va vaningela.
- A ntirho lowu i ndzhaka ya risima ya Xikwembu:
- Xi wu pfumelela leswaku wu hlayisiwa ni ku rwaliwa hi hina vanhu vo tsana ku fana ni swibya leswi endliweke hi vumba, leswi ko tala swi tirisiwa ntsena ku ka mati, swibya swo chipa naswona leswi fayekaka.
- Xi swi endla hi ndlela leyi, leswaku vanhu va nga ti languta ku saseka ka le handle, kambe va lava ntoto lowu nge ndzeni ka xibya lexa vumba.
- Tsongohatiwa ka xibya (Nandza wa Xikwembu):
- Va tikuma va tshikileriwile ( eka munhu wa le handle) kambe a va heli ntamu).
- Ku hela ntamu, ku khomisiwa tingana, ku kamanyetiwa kambe va nga tsandzeki ku kuma ndlela yo huma hi yona.
- Va xanisiwa hi vanhu kambe va nga tshikiwi hi Xikwembu.
- Va cukumetiwa etaleni kambe va nga herisiwi hikuva loyi a va tlakusaka i Xikwembu.
- Xikongomelo xa Xikwembu xo pfumelela ku tsongohatiwa:
- Ku na dyondzo ya moya leyi nge rifo ri tswala vutomi.
- Yesu a a fanele a rhanga a fa leswaku a ta pfuka ni vudumo.
- A rifo ra Kriste ri tirha eka Mukriste hi ku endla leswaku a ntumbuluko wa yena wa vudyoho, wu fa, leswaku a ntumbuluko lowuntshwa wu tswariwa, kutani wu hanya eku kwetsimeni.
- A ku tsongohatiwa ku pfuna ku dlaya ntumbuluko wa hina wa khale, ntumbuluko wa vudyoho.
- Leswi endlaka leswaku Vakriste, ( ngopfu ngopfu va Fundhisi) va kota ku amukela ku tsongohatiwa loku, kutani va nga lahleki kumbe ku hela mbilu, hileswaku va tiva leswaku swi yisa vudumo eka Xikwembu naswona hi swona swi va tiyisaka.
- A ku kula ka maxangu lawa nadza wa Xikwembu a hlanganaka na wona hikwalaho ka rifo ra Kriste, swi komba ku kula ka ku khuluka ka milambu ya vutomi bya ximoya eka yena, lebyi khulukelaka byi ko byi ya khumba ni lava a va dyondzisaka (V11, 12).
- Tani hi laha rifo a ri tirha hi kona evuton’wini bya Pawulo, ni vutomi byi tirha eka va le Korinto.
- Ha rifo ni vutomi bya Kriste hi byi vilela ku fana.
- A ntirho lowu wu sunguriwa hi ripfumelo:
- A tirha endzeni ka hina hi ku hi khorwisa hi ntiyiso lowu hi nga eku wu vuleni.
- Hi xona lexi endleke leswaku vanhu lava landzeke Xikwembu eka ntwanano wa khale va va ni ripfumelo, leri va vuleke hi rona rito ra xona (Ps. 116:10).
- A moya lowu wa ripfumelo, hi wona wu hlavuteleke ta minkarhi ya makumo, ta ku pfuka ka miri wa vahlawuriwa hinkwavo hi vudumo, lowu eka nkarhi wa sweswi wu va nyikaka rifumelo ra ku tiyisela.
- Loko vanhu va khumbiwa hi ntirho lowu, va taleriwa hi tintswalo ta Xikwembu kutani xona xi amukela vudumo.
- Hikwalaho a hi lahlekeriwi hi ku langutela hikuva:
- Hambiloko munhu wa hina wa le handle a hlakala, kambe a wa le ndzeni wa kula siku rin’wana ni rin’wana.
- A mpimo wa ntshikilelo lowu hi hlanganaka na wona, i wu tsongo ngopfu swinene eka mpimo wa ku kwetsima lowu hi nga ta wu amukela.
- A swilo leswi voniwaka, ni leswi faka i swa nkarhinyana, kambe leswi nga voniwiki swa le ndzeni, swa karhi wa kula naswona i swa hi laha ku nga heriki.
I. A NTSONGA WA MINA, YINDLO YA MINA NI HAKELO YA MINA
5:1-10
- A ku hanya laha misaveni swi fana ni ku hanya entshatsheni, lowu beleriwaka emisaveni hi swimhingwana, lowu akiwaka hi nkarhinyana naswona lowu nga hlweriki ku hahluka.
- Loko wu hahluka hi kona hi yaka eka yindlo ya ntiyiso, yindla ya hi laha ku nga heriki etilweni, leyi akiweke hi Xikwembu hi xoxe.
- A vusiwana eka ntsonga lowu hi hanyaka eka wona, ko tala byi hi endla hi navela ku rhurha hi ya eka yindlo ya hina ya le tilweni.
- A hi endleni hi matimba leswaku hi nga ta ti kuma emahlweni ya Hosi na hi nga ambalanga nchumu, hi ri ni tingana hikwalaho ka vutomi bya hina bya vudyoho, kambe ntsena lava nga pfumela ku ambexiwa vuhava bya vona hi ku amukela Kriste, va ni ku tshemba loku tiyeke ka vutomi lebyi nga heriki eka yindlo leyintshwa.
- Kambe a swi olovi leswaku munhu a lava rifo ra miri, a hambana ni ntakunyana lowu a wu kumaka laha misaveni, kambe a vona swi lulamile ku minteriwa ndzhaka ya yena ya hi laha ku nga heriki hi swilo leswi helaka.
- Tani hi laha hi tatiwaka hi kona hi Moya lowi Kwetsima, lowu Xikwembu xi hi nyikeke tani hi masungulo ya ku nantswa ntsaku ni ku kwetsima loku hi nga tava na kona hilaha ku nga heriki, a ripfumelo ra hina ra tiyisiwa, a hi ri vona kaya ra hina hambi loko ha ah ri kule na rona, naswona hi navela kuya hanya eka rona swin’we ni Hosi ya hina.
- Loko a kuva ku rhandza ka hina, na tshemba leswaku a hi ta famba sweswi, kambe leswi Xikwembu xa ha hi vekeke leswaku hi hanya haleno hansi, hi endla hi matimba ku hanya vutomi byo xi tsakisa.
- A ku tsakisa Xikwembu I swa risima hikuva loko hi ta muka ekaya ra hina, hi taya exitshan’wini xo avanyisa xa Kriste, leswaku hi amukela eka yena kuya hi mpimo wa leswi hi swi endleke loko ha ah ri emirini, leswo saseka kumbe leswo biha.
J. NTIRHO WA KU VUYELERISA
5:11-18
- Tani hi laha hi nga vukwembu bya xona, hi ringeta ku xi hlavutela eka vanhu hi ndlela leyi khorwisaka.
- Pawulo a a tshemba leswaku a ntirho wa vona ni vutomi bya vona, a byi ri lebyo lulama ni ku basa eka va le Korinto ni le ka Xikwembu.
- Swin’wana leswi a a swi tshemba, hi leswaku a va le Korinto va ta kota ku tidzunisa hi vona eka lava a va tidzunisa ntsena hi swa le nyameni, va nga ri na mhaka ni ntirho lowu Xikwembu xi wu endlaka etimbilwini ta vanhu.
- Loko hi dyondzisa ntiyiso lowu nga henhla ka ku twisisa ka vayingiseri, Xikwembu xa swi twisisa naswona xa dzunisiwa.
- A ntalo wa tidyondzo leti hi tinyikelaka eka vanhu, va ti twisisa naswona va ringeta ku hanya kuya hi leswi ti vulaka swona hikuva ta va pfuna.
- A rirhandzu leri khulukaka hi le ka Kriste, ra hi khutaza leswaku hi ya emahlweni hi vula rito.
- Hi rona rirhandzu leri endleke leswaku Kriste a fela vanhu hinkwavo.
- A rifo ra Kriste a a ri mhamba, eswi vulaka leswaku loko a fele, a swi fana ni loko un’wana ni un’wana la n’wi feleke, a file na yena.
- Leswi vula leswaku lava a va feleke, na vona va file eka siku leri a feke hi rona, kutani a va ha hanyi, a ntumbuluko wa vona wa vudyoho wu file wu tlhela wu lahliwa, leswaku vona va hanyela la va pfukeleke ni ntumbuluko wuntshwa leswaku va kota ku hanya vutomi byo nun’hwela eka lava nge kusuhi na vona.
- Hikokwalaho a ha ha voni vanhu lava Yesu a va feleke hi mahlo lava a hi va vona hi wona loko va nga se tswariwa ra vumbirhi; hi va vona ku kota swivumbiwa leswintshwa, tahi hikuva a xinakulobye xa hina na Kriste a xi fani ni nkarhi lowu a ha ri emirini, kambe i xinakulobye xa le moyeni.
- Loko munhu a nghena evukristeni hi ripfumelo, I xivumbiwa lexintshwa xa Xikkwembu, a ntumbuluko wa kale wa nyama wu hundzile; hinkwaswo swi hundzuka leswintshwa.
- Loko hi kona ku endla ka Xikwembu.
- Hi ku endla loku, Xikwembu xi suse vulala lebyi a byi ri kona exikarhi ka xona ni munhu ku sukela loko Adamu a dyohile, kutani xi n’wi vuyisela eka xona, leswi vulaka leswaku a munhu loyi a endliweke hi vuntshwa, sweswi a ni vunghana lebyi enteke ni xinakulobye ni Xikwembu.
- A ndlela ya kahle leyi Xikwembu xi endleke hi yona leswi, yive ya ku amukela gandzelo ra N’wana wa xona exihambanwini tani hi xikhatiso xo hetelela, laha vudyoho bya munhu byi hakeriweke kona hi ku basisiwa onge hi loko byi nga tshamanga byi va kona.
K. VA YIMERI VA KRISTE (EMBAIXADORES DE CRISTO)
6:1-10
- A ntirho lowu wa ku vuyisela munhu eka Xikwembu, wu nyikiwile Pawulo ni va tirisani va yena.
- Kutani va tirha ku kota vayimeri va Xikwembu (Embaixadores), onge Xikwembu xo vulavula hi bya xona hi ku tirhisa vona, xi kombela va le Korinto leswaku va vuyelelana na xona.
- (A ku vuyelelana a hi ntirho lowu endliwaka kan’we ntsena, loko nandzu wa munhu wu susiwile kutani a ambexiwa ku lulama ka Kriste, naswona i ntirho lowu yaka emahlweni hikuva a ntumbuluko wa khale a fi wu hela hi siku rin’we, wu dlayiwa rin’wana siku na rin’wana, kutani a ntumbuluko wa Krsite wu byariwa embilwini. Leswi hi swi amukeleke siku hi tswariweke ra vumbirhi, swi fanele ku tikombisa hi mihandzu leyi hi tswalaka.)
- A hungu leri Pawulo a ri amukele eka Hosi kutani a ri hundzisela eka vona, hi leswaku Xikwembu xi teke swidyoho swa vanhu xi swi rwexa Kriste, leswaku a hundzuka mudyohi hikwalaho ka swidyoho leswi munhu a swi endleke; hi ndlela yo fana Xikwembu xi yimele ntiyiso, xi lave leswaku vanhu va hanya hi ndlela leyi nga yona, va va lava tengeke hi ku tenga ka N’wana wa xona, kutani xi va funengete swona leswaku va languteka ku fana ni N’wana wa xona, va hlawulekile ni ku kwetsima ku fana ni N’wana wa xona loyi xi n’wi tsakelaka.
- Kambe Pawulo ni vanakulobye va yena, a ngo va vayimeri va Kriste ntsena, kambe naswona vatirhi kulobye ni va le Korinto eka ku tibasisa, hikokwalaho a va kombeleke leswaku va nga tlangi hi tintswalo ta Xikwembu leti va nyikiweke tona.
- Xikwembu xi hlawula nkarhi lowu xi nga ta pfuna ha wona vanhu va xona.
- Kutani a nkarhi wa vunene bya Xikwembu a wu fikile eka vona; kutani ke, a va nga faneli ku tlanga hi wona.
- Tani hi mutirhisani kulobye eka ku tibasisa, Pawulo ni vanakulobye va yena, va endle hi tindlela hinkwato ku hanya hi ndlela leyi nga ta kala yi nga va siveli ku kuma tintswalo ta Xikwembu.
- Leswi h swi vonaka eka vona, hi leswaku va tivula swikombiso swa Kriste hi ndlela leyi:
- Va kombisa ku tiyisela exikarhi ka mintshikilelo yo tala leyi va hlanganeke na yona:
- Loko va xanisiwa ni ku vekiwa ehansi ka ntsikilelo, va tsanwa vutomi bya ntolovelo.
- Loko va ri ni nchavo ( ku chava ku hluhlurhuteriwa ni ku dlayiwa).
- Loko va biwa (ku fana ni le khotsweni).
- Loko va khomiwa va pfaleriwa ekhotsweni na va nga ri na nadzu.
- Loko va boxiwa timbanga hi vanhu va tihanyi.
- Hikwalaho ka ntirho lowo nga riki na ku hela wa Kriste ni vanhu.
- Loko vurhongo va nga byi kumi evusikwini hikwalaho ka kuva va nga ri na laha va nga etlelaka hi kona hikuva miri wa vona hinkwawu a wu tele hi timbanga leti va boxiweke tona hi tinhonga ni ku khandliwa hi maribye, ni loko va khongelela nhlengeletano leyi Xikwembu xi va tshembheke eka yona.
- Loko va tiyisela eka ndlala.
- Va kombisile xiyimo xa Kriste evutonwini by a vona ni le mahanyelweni:
- Ku tibasisa (eka ta masangu: a va endlanga vungwavava ni vavasati lava a va va dyondzisa, a va dzahanga timbangi hmbi hi ku nghena minkhuvo ni vanhu lava nga pfumeriki).
- Va tihlawulela ku tiva ta evhangeli yi nga yona ntiyiso yo hetelela.
- Va ve ni vunghana eka vanhu hinkwavo.
- Va nga heli mbilu hi lava langutekaka onge va hlwela ku amukela evhangeli.
- Va tale hi Moya lowo Kwetsima.
- Va kombise rirhandzu ra Xikwembu ku tlula swilo hinkwaswo.
- Va amukela risima leri va nyikiwaka rona hi ndlela leyi nga tekiki vudumo lebyi lumbaka Xikwembu.
- Va amukela ku rhukaniwa ni ku chipisiwa va nga tlheriseli.
- Va khutaza vanhu leswaku va hambana ni swilo swa misava kutani va endla vunghana na Kriste, va swi endla hi ndlela leyi hetisekeke.
- Hi ku fa eka swa le mirini kambe va va lava hanyaka eka swa Moya!
- Va tshinyiwa hi Xikwembu kambe va ti kuma va ha hanya.
- Va rilela lava lahlekeke ni lava nga siki hundzuka, hi ndlela ya ntsaku.
- Va ve swisiwana eka swa laha misaveni kambe eka swa le tilweni va va swipfundzi.
- Va va vanhu lava nga riki na nchumu eka swa misava, kambe va ti kuma na va fuwisiwile eka Kriste.
- Va kombisa ku tiyisela exikarhi ka mintshikilelo yo tala leyi va hlanganeke na yona:
- Loko Pawulo a vule leswi, a ye emahlweni a vula leswaku a ve loyi a shembekeke eku vulavuleni ka yena, a vulavule hi mbilu leyi pfulekeke leya ha riki ni ndhawu yo va amukela hinkwavo.
- Hambiswiritanu, eka tlhelo ra timbilu ta vona laha a ku ri ni rirhandzu leri a va n’wi rhandza hi rona, yena ni vanakulobye va yena, a ri larile swinene, a ri fanela ku anamisiwa, hikuva a malandza ya Kriste ni swirho swa yena va fanela ku va ni vuxaka, xilakulobye lexi tatiweke hi rirhandzu eka un’wana ni un’wana.
- A va fanele ku ti pfula ku fana ni n’wana eka mutswari.
L. TITEMPELE TA XIKWEMBU
6:11-7:1
- Hambileswi Pawulo a seketelaka ku kala ku tihambanisa ni lava nga pfumeriki leswaku hi ta kota ku va vuyisela kea Kriste, a nyika tindlela leti ha tona hi nga faneriki ku va kusuhi swinene na vona hikuva va le ka misava mimbirhi yo hambana, tani hi laha hi nga ta swi vona hi kona eka swikombiso leswi landzelaka:
- A ku na ku hlangana eka ku lulama ni ku homboloka.
- A munyama ni ku vonakala a swi tshamelani.
- A ku na nchumu lexi nga eka Kriste unga xi vonaka eka Sathana.
- I misava ya ndjani ya ximoya leyi mupfumeri a phemelanaka yona ni loyi a nga pfumeriki?
- Xana lava gandzelaka Xikwembu etempeleni ya xona va nga phemelana yini ni lava gandzelaka etempeleni ya mademona xana?
- A Mukriste i tempele ya Xikwembu leyi Moya wa xona wu tshamaka eka yona ni ku famba-famba hi yona.
- Eka vona xona i Xikwembu,To them, He is God (lexi va biyelelaka ni ku va phamela) navona i vanhu va xona va khale (Lev 26:12).
- Hikwalaho ka swona, akuva va va lava nga ni xinakulobye lexi enteke ni Xikwembu, va fanele ku ti hambanisa emoyeni, emanyawini hambi hi le mirini exikarhi ka vona, va nga endli leswi vona va swi endlaka.
- Hi ku endla leswi, a Hosi a yi ngo to avelana na vona tempele ya vona ntsena, kambe va ta avelana na yona a yindlo ya le ndzeni, kutani xi tava Tatana eka vona, vona va va vana.
- Hi kuma switshembiso leswi swo kwetsima swa Hosi, a mupfumeri un’wana ni un’wana a a endli hi matimba ku tibasisa eka swilo hinkwaswo leswi nyamisaka, miri, miehleketo ni moya kutani a famba endleleni leyi kombisaka ku chava Xikwembu.
M. NTSAKU WA PAWULO HIKWALAHO KA KU AMUKERIWA KA PAPILA RA YENA RO SUNGULA
7:2-16
- Pawulo a ya emahlweni a ni mhaka leyi a yi siyeke eka 2:13, laha a vulavuleke hi kuya ka yena eMakedoniya a ya lava Tito.
- A xa ku sungula a hi rungulela ta maxangu lawa a hlanganeke na wona.
- A va xanisekanga ntsena emirini kambe va xaniseke ni le moyeni.
- A maxangu ya le moyeni ma humelela loko hi pfumelela swiphiqo swi teka ndhawu, kutani hi sungula ku vilela, ku chava etc. Kambe swilo leswi hinkwaswo swi endliwa hi nyimpi leyi Sathana a yi kondlaka eku lwisa kereke ya Yesu tani hi laha hi swi vonaka hi kona eka Efesa 6:11″… Hikuva a hi lwi ni nyama ni ngati kambe hi lwa ni mimoya leyo biha leyi nge henhla emimpfhukeni, hi lwa ni tidhuna, ni vafumi, ni tihosi leti fumaka ta nguva leyi ya munyama.”
- Exikarhi ka maxangu lawa, ni ku kuma munghana wa yena Tito ni ku amukela mahungu ya ku hundzuka ka va le Korinto, swi tise ntsaku wukulu eka Pawulo.
- A xa ku sungula swi suse vukarhi lebyi a a ri na byona lebyi a a tiyimisele kuya va vavisa hi rona, hi kuya vulavula na vona hi tihanyi, hikuva a vonile leswaku a maxangu ya vona lawa ma nga va ya nkarhinyana, ma hundzuke ma va leswinene eka vona hikuva ma va yise eku hundzukeni.
- A maxangu lama vangiwaka hi swikarhato swa laha misaveni ma nga vangela munhu rifo ehandle ka loko a kuma ku chaveleriwa eka maxangu walawo.
- Hambiswiritano, a maxangu lama pfumeleriwaka hi Xikwembu, ma yisa eku hundzukeni, kutani a mihloti yi hundzuka ntsaku.
- A maxangu lama tisiweke hi papila ya Pawulo, a ma longeleriwile hi ku rhandza ka Xikwembu kutani ma tirhile eka vahlayi:
- Ku titwa nandzu eka vayingiseri.
- Ku teva vutihlamuleri bya leswi endlekeke.
- Ku tiyimisela ku lulamisa timhaka ta loyi a nga ni nandzu.
- Xivindzi xa ku basisa kereke eka nandzu ni tingana leti tisiwaka hi ku hanyela vudyoho.
- Hi ku endla leswi, a va kombisa erivaleni leswaku va byi venga vutomi bya vudyoho naswona a va na yona miehleketo ya ku tshika vudyoho byi nyanya endlwini ya Hosi.
- Tito na yena a a tale hi ntsaku loko a amukele hi ku tsaka nakulobye wa yena loyi a tekeke goza leri.
- Kutani Pawulo a a:
- Chaveleriwa.
- Khapa-khapa hi ntsaku.
- Tinyungubyisa eka van’wana hikwalaho ka kereke leyi a yi simekeke.
- Kutani a tikuma a tshunxekile ku yi tirhela.
- (Eka leswi hi vona maxangu ya le moyeni lawa varsi va ntiyiso ek Xikwembu, loko tinyimpfu ta vona ti wa evudyowheni va tiyimisela ku va pfuxa; kambe naswona hi vona ntalo wa ntsaku wa vona loko loyi a nga ni nandzu a tisola, kutani kereke yi tlhela yi basisiwa hi ngati ya xinyimpfana.)
PLEASE GO TO “CONTACT US“ TO SEND US YOUR REQUEST, QUERY OR COMMENT.


text:
A. VUTOMI BYA YESU EVUHLANGINI BYA YENA
- A hi hlayi ngopfu mayelano ni ku kula ka Yesu evuhlangini bya yena, ehandle ka laha hi vonaka vatswari va yena va balekeke na yena va ya Egipta loko hosi Heroda wa laha a velekeriweke kona a lava ku n’wi dlaya (Mat 2:13-18).
- Ehandle ka leswo, hi kuma laha loko a rinimalembe ya 12 a a ri ni vutivi swinene hi ta Bibele, siku rin’wana eTempeleni a a burisana hi ta dyondzo ya Bibele ni varhangeri lava a va ri ni varhangeri va ta vukhongeri lava a vari ni vutivi mayelano ni matsalwa, kutani vona va n’wi hlamale ngopfu hi vutivi bya matsalwa ni ku kota ku hlamusela. (Lk 2:41-52).
B. KU KHUVURIWA KA YESU (MAT 3:13-17)
- Loko a ri ni 30 wa malembe, Yesu a sungule ntirho lowu Xikwembu xi n’wi rhumeke
- Yohana Mukhuvuri, xaka ra Yesu engatini, a a le ku chumayeleni emananga ya Yudiya, a rhamba vanhu leswaku va hundzuka ka swidyoho swa vona, loyi a hundzukaka a a n’wi khuvula enambyeni wa Yordana.
- Hi ku endla leswi Yohana a a le ku hetisiseni ka vuprofeta lebyi tsariweke eka ku avanyisa ka 40:3-4: Ku twala rito ra munhu la huwelelaka, a ku: “Boxelani Hosi endlela emananga, khulelani gondzo enhoveni, mi khulela Xikwembu xa n’wina Minkova hinkwayo a yi seleteriwe, tintshava ni swintshabyana swi hirimuxiwa hinkwaswo, switsunga ni tindhawu leti nga fambekiki a swi hundzuke rivala.” Ku fana ni magondzo lawa a Va-rhoma va ma endleke lawa Khezari a a fambisa eka wona na a tsakile, kutani a wu ri ntirho wa Yohana Mukhuvuri leswaku a khulela ndlela ya ximoya leswaku a Hosana ya tilo yi ta famba kona. A ndlela ya ximoya leyi Vayuda a varhangeri va ta ximoya va rhangeleke tiko hi yona, a yi ri ya vukanganyisi eka Xikwembu. Yohana a endle gondzo leri endhawini leyi a ku ri ni makhele ni maribye ya swikhunguvanyiso, hi ku rhamba hinkwavo leswaku va ta ku tisoleni. A mfumu lowu a Hosi leyi a yi le ku wu tiseni eka vanhu wu vumbiwe hi vanhu lava timbilu ta vona a ti hundzukile. (Leswi a swi vuli leswaku munhu a fanela ku ponisiwa hi ku tirhisa matimba ya yena ya ntumbuluku wa nyama, kambe ntsena hi ku pfumela kutani a rhamba Hosi yi nghena mbilwini ya yena.)
- Hi le ka vanhu lavaya, lava hikwalaho ka ku chumayela ka Yohana va nga pfuxeleriwa emoyeni, lava endzhaku va nga tiva Yesu, kutani a va vitana leswaku a va endla vaphasi va vanhu. ( Yoh 1:35-43).
- A xivutiso hi lexi, hikwalaho ka yini Yesu a khuvuriwile hi Yohane na loko yena a nga vanga ni xidyoho lexi a a fanela ku tisola eka xona? A nhlamulu hi leswaku Yesu a a khangula ntirho wa yena erivaleni, a a le ku tisoleni hikwalaho ka swidyoho swa misava, kasi a yo hetelela, hikuva a a ri munhu, a a tiringanisa ni vanhu.
- A munhu swa nwi tikela ku tipaluxa erivaleni leswaku a dyohile. Naswona ku na van’wana lava tikurisaka swinene, va ala ku timbombometa endzeni ka mati (endzeni ka rito ra Xikwembu) va khuvuriwa. Swi antswa ngopfu ku tsakisa Xikwembu ku tlula ku tsakeriwa hi vanhu. Yesu a hi vekele xikombiso. A suse nceka wa yena a pela ndzeni ka mati, a vanhu vo tikurisa va khunguvanyeka loko va vona vanhu va khuvuriwa.
- Yesu a hi vekele xikombiso xa kahle, kutani hikwalaho ka xona Tata wa yena a n’wi xiximile hikwalaho ka xona. Loko a hume ematini, a matilo ma pfulekile kutani Moya lowo Kwetsima wu xikele ehenhla ka yena hi xikombiso xa tuva, kutani Xikwembu Tatana xi tiyisa hi rito leri twakalaka xi ku: “Loyi i N’wananga loyi ndzi n’wi tsakelaka”.
- Hikwavo lava a va ri kona va fanele va hlamarisiwile ni ku tshukisiwa. Yesu a a nga se tiveka. A a languteka a fana ni van’wana vanhu. Kambe Tatana wa le tilweni a a n’wi tiva tani hi n’wana.
- Tatana wa yena a n’wi rhumelele Moya lowo Kwetsima ku n’wi ambexa matimba leswaku a ta kota ku rhwala ntirho lowu kulu la misaveni, wu nga ntirho wa ku fa a tlhela a pfuka sirheni leswaku a kota ku ponisa vadyohi.
- Xitepiso xin’wana ni xin’wana evuton’wini bya N’wana wa Xikwembu xa ku yingisa, xi pfula tinyangwa tintshwa ta makungu ya vumundzuku bya yena. Loko Yesu a a nga tekanga magoza lawa a matekeke, a ntirho wa yena a wu tave wu helele empfhukeni. Ntalo ka vana va Xikwembu a va hluvuki evutonwini bya ximoya hikuva va tshika loko va komberiwa ku teka xitepiso xa ku yingisa kutani va ala. Eka tanga ya 60 kumbe 70 wa malembe hikona va lavaka ku hlangana ni Xikwembu na se va khalabyile swinene.
C. YESU A RINGIWA HI DIYAVULOSI (Mat 4:1-4)
- A hi tsundzukeni leswaku I diyavulosi loyi a ringeke Adamu na Evha ku ko va wa eku dyoheni entangeni wa Edeni. Ku sukela siku leriya a munhu a le mavokweni ya yena. A hundzuka hlonga ra yena emoyeni kutani va yingisa yena siku rin’wana ni rin’wana hi ku va nghenisa emiringweni hi ku phikelela. Yin’wana ya mihandzu ya swona hi leswaku vanhu va xaniseka ngopfu swinene. I mahlonga ya yena ya le moyeni kutani va yingisa yena.
- Yesu a tele ku ta ta hi tshunxa, kambe loko a nga se hi pfuna, a a fanele ku hlula sathana hi ku ala miringo ya yena hinkwayo. Loko a yo pfumela, a a tave ni nandzu emahlweni ka Xikwembu kutani a a tava a tsandzekile ku hi rwalela ni ku hi rivalela swidyoho swa hina hi ku swi hakelela exihambanwini. Hi xona xivangelo lexi Moya lowo Kwetsima wu nga nwi yisa exivundzeni emananga laha a nga ya ringiwa hi sathana.
- A ndhawu leyi nyimpi yi lweliweke kona hi le mananga, a ku hisa naswona a ku omile. Naswona a ku nga ri na munhu loyi a a ta khongelela N’wana wa Xikwembu hambi ku n’wi khutaza. Lexi a a fanela ku endla xona a ku ri ku ti lwela leswaku a nga weli eku ringiweni loko Sathana a a n’wi ringa hi kona loko a ku yelana ni vutivi bya rito ra Xikwembu ni vutlharhi bya Moya lowo Kwetsima.
- Yesu a titsone 40 wa masiku. I nkarhi wo leha lowu a wu fambeke na a nga dyi. Hikwalaho ka yini Yesu a titsonile? A vana va Xikwembu va titsona leswaku va hambana ni swivilelo swa siku rin’wana ni rin’wana swa vutomi leswaku va kota ku va ni karhi wo enela ka Xikwembu. Swi ni hlamuselo wa risima, i ku tindla gandzelo ra Xikwembu.
- Swi tivi leswaku sathana a le ku ku languteni, loko u fika laha unga ta karhala kumbe ku twa ndlala, hi wona nkarhi lowu a nga ta ta ku ringa hi wona. A yimele Yesu a ko a hlanganisa 40 wa masiku laha se a twa ndlala, kutani a hoxa ndzingo wo sungula hi ku: “ Loko hakunene u ri N’wana wa Xikwembu, byela maribye lawa ma hundzuka vuswa.” A ndzingo lowu a wu ri ni swiyimo swimbirhi. A xa ku sungula a tirhise xivilelo lexi Yesu a a ri na xona leswaku a n’wi phasa hi xona hikuva a xi ri xa ku enerisa ku navela ka yena leswaku loko a a tava a swi endlile a tava a na Xikwembu Tata wa yena. A wa vumbirhi a ringete ku phasa Yesu loyi a a ri ni ntumbuluku nyama, leswaku a kanakana vun’wana bya yena eka Xikwembu. A a lava ku n’wi phasa a ko a tikombisa vukwembu bya yena hi lerisiwa hi yena sathana, hi endla mahlori. Eka swona leswi hinkwaswo, Xikwembu a xi n’wi lulamisile loko xi vulavurile rito ro huma etilweni xi ku: “Loyi I N’wananga loyi ndzi n’wi tsakelaka.” A swi nga ha bohi eka yena leswaku a kholwisa sathana leswaku i N’wana wa Xikwembu hikunene.
- (Hi ndlela yo fana, a swi nga bohi leswaku hi kholwisa vanhu leswaku hina hi vana va Xikwembuxona se xi hi nyike rito leri nge: “ Yoh 1:12 Hinkwavo lava nga ri amukela, lava pfumeleke eka vito ra Yena, U va nyike matimba ya ku chiwa vana va Xikwembu – lava nga tswariwangiki hi kuya hi ntumbuluku, hambi hi ku navela ka munhu, kambe va tswariwile hi Xikwembu.” Ehandle ka leswo, loko hi amukerile Yesu tani hi muponisi, a Moya lowo Kwetsima wu pfumelelana ni moya wa hina leswaku hi vana va Xikwembu (Rom 8:16)
- Yesu a nga endlanga mahlori hi xikongomelo xo lava ku fikelela ku navela ka yena, kambe ntsena ku lava ku katekisa van’wana. Naswona a nga endlanga mahlori loko a nga pfumeleriwanga hi Tata wa yena wa le tilweni. Sathana a ye emahlweni ku ringa Yesu leswaku a ta endla swilo leswi lwaka ni ku rhandza ka Xikwembu. Loko Yesu a a yo swi endla a tave a dyohile. A ku tave ku ri kona ku hela ka ntirho wa yena, kutani hina a yi tave hi ri ni makumu ya ku lova hi laha ku nga heriki. Xana Yesu a swi kotise ku yini ku hlula ku ringiwa ka yena? A nga swi kotanga hi matimba kumbe vutlharhi bya yena, kambe a yo hlamula ntsena leswi nga eritweni ra Xikwembu, ku nga leswi: hlamuselo: “Ku tsariwile leswaku munhu a nga ka a nga hanyi hi vuswa ntsena, kambe hi marito lama huma eka Xikwembu.” Sathana a a swi tiva leswaku wolowu a wu ri tiyiso kutani a nga ha tlhelanga a n’wi ringa hi wona.
- Leswi I xikombiso eka vafundhisi, lava hi sonto va yaka eku xumayeleni ka rito ra Xikwembu, kambe va nga ri hanyi ku sukela muvhulu kuya fika muqhivela.
- Sathana a ngi n’wi tshikanga ni ku rhula Yesu endzhaku ka ndzingo lowu, a yo cinca muxaka wa ndzingo.
Mat. 4:5-7
- Un’wana a nga hleketa leswaku sathana a a ta chava kuya eYerusalema hikuva a yi ri ndhawu yo hlawuleka ya Xikwembu, kumbe a a ta chava tempele tani hikuva Xikwembu a xi tshama exikwetsimisweni xa vukwetsimi. Sathana a nga chavi ndhawu leyi hina hi yi nyikaka risima. A nghena ni le tikerekeni laha evhangeli yi chumayeriwaka kona, a ya pfilunganyisa ya vayingiseri leswaku va ti kuma va ri ekerekeni hi miri ntsena, kambe hi moya va ri ehandle. Naswona a va tisela ku kanakana leswaku va nga pfumeri leswi va swi twaka. Hi ndlela yoleyo, a rito ra Xikwembu ro hoxiwa laha ku omeke eka vona. Yin’we ka miringo ya yena leyi a yi rhandzaka swinene sathana, i ku endla leswaku vapfumeri va solana ni ku vengana. Hi ndlela leyi wa humelela eku tshoveni ka yena ntwanano ku ko un’wana ni un’wana a ti tekela ndlela ya yena.
- Lana hi n’wi vona loko a yisa Yesu exihlungwanini xa tempele a thlela a n’wi vekela mavonele ya leswaku a tlula. A tlhela a n’wi komba ni matsalwa leswaku a ta n’wi phasa, lama nge: “Loko u ri N’wana wa Xikwembu jitama! Hikuva ku tsariwile leswaku ‘ xi ta rhumela titsumi ta xona ti ku amukela emavokweni ya tona leswaku nenge wa wena wu nga tshoveki’”. Leswi tsariwile ematsalweni ka Tps.91:11-12. Yesu a a ma tiva matsalwa lawa kutani naswona a a swi tiva leswaku Tata wa yena a a ta n’wi biyelela eka ngozhi yin’wana ni yin’wana, kambe naswona a a swi tiva leswaku munhu a nge ti nghenisi enghozini hi maxivomu kutani a langutela leswaku Xikwembu xi n’wi ponisa. Yesu a tlhela a hlamula diyavulosi hi matsalwa lama nga eka Deut 6:16.
- Hikwalaho ka yini diyavulosi a lava leswaku Yesu a tikombisa leswaku i N’wana wa Xikwembu? A a swi tiva leswaku i swa nkoka eka Yesu leswaku vanhu va pfumela leswaku Yesu i N’wana wa Xikwembu loyi Tata a n’wi rhumeke ku ta ponisa vanhu eswidyowheni swa vona. Loko vanhu va pfumela eka yena, a va ta ponisiwa, kambe loko va nga pfumeri eka yena a va ta lova, ni leswaku ku ta ka Yesu emisaveni a kuve kuve swa hava. Kutani sathana aya emahlweni a n’wi ringa: “Yana emahlweni, tikhorwisi, tikhorwisi. Loko wo jitama lana, a titsumi ti ta tsutsuma ti ta ta ku amukela leswaku u ehla kahle ehansi. Kutani vanhu hinkwavo lava nga ta ku vona va ta ku kholwa.” Sathana a ringetile ku ta ni maqhinga ya yena yo saseka swinene, kambe Yesu a nga pfumelaka ku endla hi ku lerisa ka yena. A tlhela a n’wi hlamula hi marito matsalwa. A a ri ni ku rhula embilwini ya yena ka leswaku eka ntirho wa yena Tatana wa yena a ta va ni nkarhi wo khorwisa vanhu hi yexe leswaku i N’wana wa yena muponisi wa misava.
- Ko tala sathana a ringeta ku hi sindzisa ku endla swilo leswi lwaka ni ku rhandza ka Xikwembu. A ringeta hi matimba ku hi khorwisa leswaku yo va ndlela yi ri yin’we leyi hi nga humelelaka hi yona, kumbe ku kuma swiyimo swa le henhla, kutani loko hi nga endli, a hi nga ha yi kumi yin’wana ndlela yo fana na yona. A hi tivoneleni swinene ni kuva ni ntiyiso wa leswaku hi swi twe kahle leswi Xikwembu xi lavaka leswaku hi endla swona, huva swin’wana ka swiboho lesw hi swi tekaka a swa ha koteki ku tlheriseriwa. Loko wo tlula hi le henhla ka lwangu ra tempele, kutani u tsumbula leswaku u endle xihoxo empfhukeni, a swi nge he koteki leswaku u tlhelela exihlongwanini. Ku va vo tala lava hlakateke vutomi bya vona hi laha ku nga heriki hi ndlela leyi. Va tlula kutani va wela ehansi a tshovekela. Van’wana va sungula ku tilanguta kutani va ku: “A na ha pfuni nchumu, a ni wa nchumu mina.” Hambi swiritanu Yesu a passile xikambelo xa yena.
Mat 4:8-11
- Diyavulos i muhembi. A komba yesu rifuwo ni mimfumo ya misava a ringeta ku n’wi phasa hi ku n’wi byela leswaku a ni malunghelo yo n’wi nyika swona. Hinkwaswo leswi voniwaka ni leswi nga voniwiki swi lumba Xikwembu, naswona xi nga nyika un’wana ni un’wana loyi xi n’wi tsakelaka. Wa nga vona hi laha sathana a navelaka ku dzunisiwa hi kona. A ringeta ku hi yisa endzingweni leswaku hi endla hinkwaswo leswi a lavaka leswaku hi swi endla, kambe eka swona hinkwaswo, a lava leswaku hi n’wi gandzela. I ku tirhurisa ko biha loko nga mbilwini ya yena ko lava ku gandzeriwa. Vona hi laha Yesu a n’wi hlamulaka hi kona: “U ta gandzela Hosi Xikwembu xa wena, u tirhela xona ntsena.”
- An tiyiso wa rito ra Xikwembu i wu kulu ku tlula mavunhwa ya sathana. Kutani sathana a n’wi sukela. Hi loko tintsumi ti ta ta n’wi tirhela. Xana ti n’wi tirhela ndjani? Swi nga endleka ti n’wi tisela swakudya, ku fana ni leswi ti nga swi endla eka Eliya loko a hlongoriwa hi Jezabel. A mahlo ya Hosi ma le ku languteni ka vana va yona loko va ringiwa, kutani yi ta va rhumelela mupfuni hi nkarhi lowu fanelaka. Wa nga vona leswi tsariweke eka 1Va-Kot 10:13: “A mi se humeleriwa hi ndzingo lowu nga si humelela munhu, Xikwembu xa tshembeka; A xinga pfumeri leswaku mi humeleriwa hi ndzingo lowu hlulaka matimba ya n’wina, kambe loko mi ringiwa, xi ta mi nyika ndlela yo huma eka wona.”
- Tani hi vana va Xikwembu a hi khutazekeni hi ku tiva leswaku Xikwembu xa ku tiva ku tsana ka hina ni matimba ya hina, ni leswaku a xi nga pfumeri leswaku hi hlangana ni miringo leyi tsandzaka matimba ya hina. Yesu a hlurile miringo, na wena u nga hlula loko u tinyiketa hi ku hetiseka ni ku veka ku tshemba ka wena eka Yena.
PLEASE GO TO “CONTACT US“ TO SEND US YOUR REQUEST, QUERY OR COMMENT.


text:
VANTSHWA VA VUTISA
Xana Swilo Swi Lo Tumbuluxiwa Kumbe Swi Lo Tiendlekela?—Xiyenge 2: Ha Yini U Fanele U Tiva Hi Ku Tiendlekela Ka Swilo?
Alex u pfilunganyekile. A a ri munhu loyi a a pfumela eka Xikwembu ni le ka ntumbuluko. Kambe namuntlha mudyondzisi wa yena wa ntivo-vutomi u vule leswaku mhaka ya ku tiendlekela ka swilo i ntiyiso naswona yi tiyisekisiwe hi vulavisisi lebyi endliweke hi van’wasayense. Leswi Alex a a nga lavi ku languteka a nga tlharihanga, u tibyele a ku: ‘Leswi van’wasayense va vulaka leswaku mhaka ya ku tiendlekela ka swilo i ntiyiso, ndzo va mani leswaku ndzi kanetana na vona?’
Xana u pfumelelana ni mhaka leyi? Swi nga endleka leswaku a wu pfumela eka leswi Bibele yi swi vulaka: “Xikwembu xi tumbuluxe matilo ni misava.” (Genesa 1:1) Kambe sweswi vanhu va lava ku ku endla u tshemba leswaku mhaka ya ku tumbuluxiwa ka swilo ko va ntsheketo kasi ya ku tiendlekela ka swilo i ntiyiso. Xana u fanele u va tshemba? Ha yini u fanele u tiva hi ku tiendlekela ka swilo?
Swivangelo swimbirhi leswi faneleke swi endla u lava ku tiva hi ku tiendlekela ka swilo
Swivangelo swimbirhi leswi faneleke swi endla u lava ku tiva hi ku tiendlekela ka swilo
Van’wasayense va kanetana emhakeni ya ku tiendlekela ka swilo. Hambileswi ku hundzeke makume ya malembe ku ri karhi ku endliwa ndzavisiso, van’wasayense a va si kuma nhlamuselo ya ku tiendlekela ka swilo leyi hinkwavo va pfumelelanaka ha yona.
Xivutiso xo anakanyisisa ha xona: Loko van’wasayense va nga pfumelelani eka dyondzo ya ku tiendlekela ka swilo leyi a va fanele va yi tiva ku antswa, xana u nga va u hoxile loko u kaneta dyondzo leyi?—Pisalema 10:4.
I swa nkoka leswi u swi pfumelaka. Jaha leri vuriwaka Zachary ri te: “Loko ku ri leswaku vutomi byi lo va kona hi xiwelo, swi vula leswaku swilo hinkwaswo leswi nga kona a swi na xikongomelo.” Mhaka leyi ri yi vulaka i ntiyiso. Loko mhaka ya ku tiendlekela ka swilo a yi ri ntiyiso, vutomi a byi nga ta va ni xikongomelo. (1 Vakorinto 15:32) Nakambe loko ku tumbuluxiwa ka swilo ku ri ntiyiso, hi nga kuma tinhlamulo leti enerisaka malunghana ni xikongomelo xa vutomi ni leswi vumundzuku byi hi khomeleke swona.—Yeremiya 29:11.
Xivutiso xo anakanyisisa ha xona: Xana ku tiva ntiyiso malunghana ni ku tiendlekela ka swilo ni ku tumbuluxiwa ka swona swi nga ku pfuna evuton’wini?—Vaheveru 11:1.
Swivutiso swo anakanyisisa ha swona
VONELO RA MUNHU: ‘Swilo hinkwaswo swi lo namba swi va kona.’
I mani kumbe i yini lexi endleke leswaku swilo swi namba swi va kona?
Hi swihi leswi twalaka—xana hi leswaku swilo hinkwaswo swi lo namba swi va kona kumbe hi leswaku hinkwaswo swi huma eka nchumu wo karhi kumbe munhu wo karhi?
VONELO RA MUNHU: ‘Vanhu va huma eka swiharhi.’
Loko ku ri leswaku vanhu va huma eka swiharhi—hi xikombiso eka mfenhe—ha yini ku ri ni ku hambana lokukulu exikarhi ka vuswikoti bya vanhu ni bya timfemhe? *
Ha yini swi tika ku twisisa hambi ku ri vutomi bya swivumbiwa leswitsongo? *
VONELO RA MUNHU: ‘Ku tiendlekela ka swilo i mhaka leyi tiyisekisiweke leyi nga ntiyiso.’
Xana munhu loyi a vulaka marito lawa u endle ndzavisiso hi yexe?
I vanhu vangani lava pfumelaka eka ku tiendlekela ka swilo hileswi va byeriweke leswaku tintlharhi to karhi na tona ta pfumela eka swona?
^ ndzim. 18 Vanhu van’wana va nga ha vula leswaku va tlharihe swinene hikuva va ni byongo lebyikulu ku tlula bya timfenhe. Hambiswiritano, leswaku u tiva lexi endlaka leswaku mhaka yoleyo yi nga twali, hlaya broxara leyi nge The Origin of Life—Five Questions Worth Asking, tluka 28.
^ ndzim. 19 Hlaya broxara leyi nge The Origin of Life—Five Questions Worth Asking, matluka 8-12.


text:
Nelson Mandela
Nelson Rolihlahla Mandela(IPA: [xolíɬaɬa mandéːla]; loyi a tswariweke hi 18 Mawuwani 1918) i khale ka Presidenti ya Afrika Dzonga, i wo sungula ku hlawuriwa eka nhlawulo wa xidemokirasi lowu yimeleka vanhu hinkwavo. Loko nga si hlawuriwa , Mandela a a lwisana na mfumo wa xihlawuhlawu(apartheid) tanihi murhangeri wa African National Congress na vuthu ra nyimpi leri tiviweke hi ra Umkhonto we Sizwe. U hete 27 wa malembe ekhotsweni, yo tala ya wona eXihlaleni xa Robben, ehenhla ko voniwa milandzu leyi hlanganisaka ku kavanyeta matirhele ya mfumo wa xihlawuhlawu.
Exikarhi ka lava a va lwisana na mfumo wa xihlawuhlawu eAfrika-Dzonga na le misaveni hinkwayo, u vile mfungo wa ntshuxeko na ringana ka vanhu, hala tlhelo mfumo wa xihlawuhlawu na matiko lawa a ma wu seketela va nwi voneke yena na ANC tanihi mukhomanisi na mutherorisi.
Endzhaku ko tshunxiwa ekhotsweni hi 11 Nyenyenyani 1990, ku cinca ka yena eku tirhiseni ndlela yo vuyelelana na burisana swi pfune ku hundzula Afrika-Dzonga leswaku yi va tiko ra tinxaka to hambanahambana. Ku sukela loko mfumo wa xihlawuhlawu wu herile, u bumabumeriwe ngopfu hi vanhu vo tala, ku hlanganisa na valala vakwe va nkarhi lowu hundzeke.
Mandela u amukele masagwadi lama tlulaka dzana endzeni ka makume-mune wa malembe, leyi tivekaka ngopfu eka tona i mbuyelo wa kurhula wa Nobel (Nobel Peace Prize) hi lembe ra 1993. Enkarhini wa sweswi u tlangeriwa tanihi mufumi loyi a dyuhaleke loyi a ha riki na rito etimhakeni to tala. EAfrika-Dzonga u tiveka ngopfu hi ra Madiba, Vito ro hlawuleka leri nyikiwaka vakulu/tihosi ta rixaka ra va ka Mandela. Vito leri ri sungule ku tirhisiwa ngopfu ku vulavula hi Nelson Mandela.
Mandela u kombe Mahatma Gandhi tanihi munhu loyi a veke na nhlohlotelo ngopfu evutonwini bya yena, hi ta Filosofi ya ku tirhisa kurhula no langutana na vuxanisi hi ndlela leyi xiximekaka.
Leswinga ndzeni
Malembe ya vutomi yo vunthswa bya yena[Lulamisa | edit source]
Kutswariwa na rixaka[Lulamisa | edit source]
Mandela uvelekiwa eka ri xaka ra vaThembu leri (hintolovelo) fumeka e migangeni ya Transkayi e hansi ka Phurovinci ya Kapa e ka nhlangano wa Afrika Dzonga. U bebuleriwe eka muganga lowu tsonga wa Mvezo e xifundzeni xa Umtata, Nstindza wa Transkayi. Kokwa wa yena akuri Ngubengcuka (Loyi a lovekeka hi lembe ra 1832), Hosi-leyi fumaka ya vaThembu, lava eku heteleleni va hluriweke mfumo wa vukolonyi wa manghezi. Unwe wa majaha ya hosi, leyi a yi tiviwa hi ra Mandela, u ve kokwana wa Nelson, loyi a veke xihlovo xa Xivongo. Leswi a veke nwana wa hosi hi nsati wa le ximatsini wa rixaka ra vaka Ixhiba, Swi hluke swa rhavi ra yena a swi nga faneleki ku teka vuhosi bya vaThembu. Tata wa kwe, Gadla Henry Mphakanyiswa (1880–1928), hambiswiritano u vekiwile tani hi ndhuna ya ximutana xa Mvezo. Endzaku ko papalata mfumo wa vukolonyi, u tekeriwe mfumo naswona a rhurisiwa aya e Qunu na muti wakwe. Hambiswiritano, Gadla a a hari unwana wa vandla ra hosi, naswona u hoxe xandla eku vekiweni ka Jongintaba Dalindyebo e vuhosini bya vaThembu, loyi a nwi hakeleke hi ku teka Mandela ehansi ka timpapa takwe, endzaku ka rifu ra Gadla. Tata wa Mandela a a ri na vasati va mune, lava va nwi velekeleke vana va khume-nharhu(mjaha ya mune na tintombhi ta nkaye). Mandela u tswariwe hi nsati wa wa vunharhu wa Gadla ('Wa vunharhu' hi kuya hi mpimo wa rixaka ra vuhosi), Nosekeni Fanny, nwana wa nhwana wa Nkedama loyi a a ri wa vaMpemvu va rixaka ra ma Xhosa, Yindlu ya xinene, laha Mandela a kuleleke e ximutanini xa kona.[2] Vito ro nyikiwa ra yena Rolihlahla ri vula leswaku "kukoka rhavi ra murhi", kumbe hi laha kutolovelekeke, "nwa-timholova".[3]
Dyondzo[Lulamisa | edit source]
Mintshaho[Lulamisa | edit source]
- Mandela, Nelson (1996). The illustrated long walk to freedom. Paul Duncan (abridgement and picture editing). Boston: Little, Brown and Company. ISBN 0316880205.
- ↑ Mandela 1996, pp. 16, 17
- ↑ Mandela, Nelson (2006). Mandela: The Authorized Portrait. ISBN 0-7407-5572-2. Retrieved 2008-05-26.
- ↑ Mandela 1996, p. 7.


text:
loading
Xitsonga Book Grade 7
swa rivala a swi orhi ndzilo grade 7 novel
Swimunhuhatwankulu eka Novhele i Nkhinkhinini na Ruth lava a va rhandzana swinene. Va cate mucato wa xiyimo xa le henhla swinene lowu vanhu a va wu nyike risiva ra ndzhangelo eka micato ya lembe rero. Nkhinkhinini a ri phorisa kasi Ruth a ri soxaliweka hi ntirho. A va rhandzana swinene hikwalaho a ku ri hava na munhu na un’we loyi a ta anakanya leswaku va nga tshuka va hambanile siku rin’wana. Hambi swi ri tano, ku sungule ku va ni timholovo eka vukati bya vona loko Nkhinkhinini a sungula ku rhandzana ni sesi wa Ruth ku nga Mthavini exihundleni. Hikwalaho ka nhlundzuko Ruth a paka tibege ta yena a ku wa famba kambe vatswari va yena va n’wi arisa. Marito lawa, “Swa rivala a swi orhi ndzilo”, ya vula leswaku a swi nga languteriwangi leswaku swi nga tshuka swi endlekile leswaku vukati bya vona byi nyekanyeka, ku ya hi leswi a va rhandzanisa swona.
You need to be logged in to download the PDF Sample
This ebook is an exact digital copy of the printed book, the layout and page numbers are identical to the printed book. You will require the eduReader to read this book.
ISBN : 9780796046192
This Is The Printed Hardcopy Book, It Is Not Digitised In Any Way.
ISBN : 9781920605162


text:
THIS DOCUMENT MAY BE DOWNLOADED FREE OF CHARGE FOR PERSONAL USE
N. KU FANISELA HI SWA VUKATI (7:1-6)
Maendlelo ya ku va munhu a file hi thlelo ra vudyoho ni ku va a hanya eka Kriste swi nga fanekisiwa ni vukati, wansati loyi a tekiweke u bohiwa hi nawu ku ti veka hansi ka nuna wa yena , loko u tekana ni wanuna unwana kasi nuna wa yena wa ha hanya u ta va muoswi, kambe loko nuna wa yena a fa ku bohiwa kwalaho ka herisiwa kutani a nga tekana na kambe, eka xikombiso lexi rifu ri tisa ku tshuxeka,, hi mukhuva wo lowo leswi hi feke hi thlelo ra nawu erifuni ra Kriste, hi mukhuva wo lowo nawu wa mintshuxa leswaku mi va ka Kriste, kutani mi hlanganisiwile na Kriste loyi mi nwi tirhaelaka, ku nga ri hi ku chava ku avanyisiwa kambe hi kutshuxeka loku nyikiweke hi moya lowo kwetsima lowu mi pfunaka leswaku mi famba eka nawu lowu ntshwa.
O. KULWA NI VUDYOHO (7:7-25)
Hi nga fika makumu ka mhaka hi ndlela yini ke? Loko nawu wu ri ni xivangelo xo endla leswaku munhu a wu tshova, wu endla leswaku a dyoha, a hi nawu kambe I xi tirhisiwa xa vudyoho? Aswi tano! A ndzi tava ndzi ntivise ku yini milawu ya khume ya Xikwembu loko ku nga ri ha nawu?
Hikwalaho nawu wu tirhela ku lulama. Xiphiqo a hi nawu kambe I ntumbuluko wa vudyoho wa munhu. Xidyoho I ku tiarisa na kambe xidyoho xi vengana na vukhongeri byi nwana na byi nwana, loko ku tivisiwa leswaku ku nga tluriwi swo karhi ku khunguvanyeka ka pfuka kutani endlelo ri nwana ro landzula leswi vuriweke ri sungula ku tsanwa ku tani ku endliwa swo hambana na leswi wekiweke ku swi xixima. Hikwalaho loko nawu wu nyikiwa munhu ku ve na ku kwata ka le ndzeni kutani xidyoho xi sungula ku wu tshova. Swi fana na mbyana yo kariha leyi tleleke eka xi sirhelelo xa yona hi ku rhula kambe loko munhu a sungula ku hundza ku suhi na laha yi tleleke kona ya tlula hi xi hatla yi onha xi sirhelelo yi tlulela munhu yi nwi luma no nwi dlaya, xivangelo a hi munhu a nga na nandzu kambe I ku biha ka mbyana.
Laha ku nga riki na xileriso kumbe nawu, a swi olovi hambi ku ri mudyohi wa ntumbuluko ku dyoha, hikuva aku na lexi nga dyohisaka kwalaho, hikuva ku hava nawu lowu nga tshoviwaka kwalaho, loko ku nga ri na nawu munhu loyi a nga na ntumbuluko wa vu dyoho u ta hanya a tsakile a nga dyohi, a nge avanyiseriwi rifu a fa hikuva u tava anga dyohanga. Hambi swi ri tano loko nawu wa Xikwembu wu sungula ku nghena ka yena, na loko ku ri nawu wa Xikwembu wu tirha emapfalweni ya yena, ntumbuluko wa yena wu pfuka ku lwisana na xikombiso xa vulawuri leswi wu swi nyamisaka kutani swi vanga leswaku a sungula ku hangalase ni ku dyohelaka nawu wa Xikwembu, leswi endlaka leswaku ku avanyisa ka Xikwembu ku nwi tela henhla ka yena ku yisa eka rifu, ni le ku loveni hi laha ku nga heriki. Hikwalaho nawu wa Xikwembu lowu nga ku kwetsima loku tisaka ku vangama ka Xona loku nga kahle, ku tisa rifu eka ntumbuluko wa munhu wa vudyoho leswi kombisaka ku homboloka ka vudyoho.
Nawu wu kwetsimile, wu lulama ni ku va kahle, kambe kuva wu ri kahle wu tlhela wu va xithirisiwa lexi tisaka rifu eka mina na kambe wu kombisa vudyoho e rivaleni, ni ku komba hi laha byi nga homboloka ha kona.
Hi nga tlhela hi wu languta hi mukhuva lowu: nawu wa Xikwembu I wa ximoya na kambe wu tisiwa hi moya lowo kwetsima wa Xikwembu, kambe eka xiyimo xa mina xa ntumbuluko ni va la hambaneke na wona, a ni wa ximoya, ni hlonga ra vudyoho ni bohiwile ku endla ku rhandza ka nwini wa mina loyi Vito ra yena ku nga xidyoho. Hikwalaho, na loko ndzi ponisiwile na kambe ni Xikwembu xi ndzi vika hi nawu la feke hi thlelo ra vudyoho ni ku hanya eka Xikwembu, na ha vona ntumbuluko lowu wa khale wa vudyoho wu pfuka eka mina, wu ndzi endla ndzi endla leswi ndzi nga swi laveki ku swi endla. Wu ndzi endla ndzi endla leswi ndzi swi vengaka ku swi endla, leswi ntumbuluko lowu ntshwa lowu pfukeke na Kriste wu swi vengaka.
Ndzi tiva ni ku vona hi laha nawu wa Xikwembu wu sasekeke hi kona ni hi laha wu nga kahle no kwetsima ha kona ni pfumela hi ku hetelela ni Xikwembu leswaku swi lulamele swi tlhela swi va kahle eku wu endla, kambe a ndzi koti ku wu landzelela minkarhi hinkwayo. A ndzi ti twisisa na mina hikuva ndzi ni ku navela ku endla leswi nene, a ndzi koti ku fikelela ku endla leswi nene, a hi leswi nene ni lavaka ku swi endla, kambe hi leswo biha leswi ndzi nga laveki ku swi endla, hi leswi ndzi ya ka emahlweni ku swi endla.
Kambe hi leyi nhlamulo eka ku xaniseka ka mina: loko ndzi endla leswi ndzi nga swi rhandzeki ku swi endla a ka ha r mina, aka ha ri xiviri xa mina lowu nga ntumbuluko wa mina lowu ntshwa wa ximoya lowu pfuxiweke na Kriste lowu dyohaka, kambe I ntumbuluko wa mina va khale wa vu dyoho lowu wa ha hanya ka eka mina lowu endlaka leswaku ndzi dyoha. Hikwalaho ndzi kumeke nawu lowu waha tirha ka eka mina: loko ndzi lava ku endla leswi nene, vudyoho byi yimile kwalaho na mina. Eka munhu wa le ndzeni ka mina, eka munhu lontshwa wa mina, ndzi ti nyikela eka nawu wa Xikwembu; Ndzi tiva leswaku swi sasekile ku rhandza wa rikwenu tani hi loko ndzi ti rhandza kambe hi nkarhi wunwe, na kona ku na nawu wu nwana lowu tirha ka eka miri wa mina ni le moyeni wa mina wu na ku lwisana na munhu lontshwa wa mina, wu ndzi endla hlonga ra vudyoho. Lowu hanya ka eka mina.
Yo! Ndzi munhu wa khombo leronghasi, Imani la nga ta ndzi kutsula e mirini lowu wa rifu, aku nkhensiwe Xikwembu ha Yesu Kriste, Hosi ya hina, sweswo ke loko ku ri mina hi ku ti tivela ka mina ndzi tirhela nawu wa Xikwembu, kambe hi nyama, ndzi tirhela nawu wa vudyoho. Leswi swi ndzi yisa eka leswaku I mani loyi ndzi nga ta nwi tirhela hi ku hetelela? Ntumbuluko wa vudyoho lowu ndzi tlheriselaka e endzhaku evuhlongeni bya vudyoho? Laha ndzi nga hundzuka ka xidakwa xo hetelela, khamba, nghwavavani, loko ndzi nga ya emahlweni eka ntumbuluko wa mina wa khale.
Kambe mahungu lamanene ya ku ntshuxiwa hi Kriste hi leswaku ndzi na ku tihlawulela hi wexe. Ndzi nga tihlawulela hi ku ntshuxeka kuva hlonga ro endla leswo lulama ni ku rhandza ka Xikwembu, hi ku endla sweswo mukhuva wa khale wu ta ya wu tsana hi ka ntsongo ka ntsongo kutani eku heteleleni wu ta fa hikuva wu pfumala swo dya swa wona ku wu endla wu va na matimba. Ntumbuluko lontshwa, hi thlelo leri nwana, leswi kondleteriwaka hi rito ra Xikwembu, hi xikhongelo ni hi ndlela leyi ndzi hlawuleka ku va ka yona. Ndzi ta ya emahlweni ndzi va na matimba ni ku ntshuxeka ku endla ku rhandza ka Xikwembu loko kwetsima
P. VUTOMI LEBYI NGA KA MOYA LOWO KWETSIMA (8:1-17)
Ku katsakanya ka matsalwa loku ku hlamusela mhaka ya ntiyiso leyi ku nga buriwa ha yona, kambe ku hambana loku nga kona ku endlela leswaku hi va na ku twisisa ko antswa, ni ku tlhela ku humelerisiwa mavonelo ya nwana eka hina.
Pawulo u tirhisa Marito mambiri lawa hi mativaka, u tirhisa rito nyama, ku vita ntumbuluko wa hina wa khale wa vudyoho,, na rito “moya wo kwetsima’’ tani hi rito nkulu ro komba vuntshwa bya hina eka Yesu Kriste; na kambe rito moya wo kwetsima ri humelela ka 12 eka katsakanya wa ma tsalwa lawa leswi komba ka vunkoka bya ni ntirho wa moya lowo kwetsima eka vutomi lebyintswa bya hina.
Hi ku kombisa xinyama swi longoloxiwe hi mukhuva lowu.
• Hikwalaho ka ku tsana ka xinyama nawu wa Xikwembu a wu swi kota nga ku yi endla yi landzelela ku rhandza ka Xona
• Lava ha hanya ka hi ku tirhandzela ka swa xinyama va endla leswaku miehleketo ya vona yi endla leswi nyama yi rhandza ka swona.
• Miehleketo leyi fuma ka hi xinyama yi yisa eku feni.
• Miehleketo ya xinyama yi lwisana na Xikwembu, I nala wa Xikwembu
• Miehleketo ya xinyama ya ala ku ti veka hansi ka vulawuri bya ku rhandza ka Xikwembu
• Lava fumaka hi ku rhandza ka nyama a va swi koti ku endla ku rhandza ka Xikwembu
• Lava hanyaka hi ku rhandza ka nyama va file eximoyeni, kutani va ta ti kuma vari eku loveni hi laha ku nga heriki.
• Yesu, ku ta ka yena emisaveni hi ntumbuluko wa nyama, a fika a hanya hi ndlela yo tenga, a xiri xikombiso xa leswaku munhu a ku na lexi a nga ta vula aku aswi koteki ku hanya eka nyama u tsakisa Xikwembu, hikwalaho munhu wa fanela ku avanyisiwa.
Kambe hi moya ni ku hanya eximoyeni swi hlamuseriwe xi leswi:
• A ka hari na ku avanyisiwa eka lava nga nghena eka vutomi bya ximoya
• Lava nga eka vutomi bya ximoya va ntshuxiwile eka nawu wa vudyoho ni wa rifu hi nawu lowu kulu lowu ku nga nawu wa ximoya.
• Nawu wa ku lulama lowu munhu a faneleke ku wu landzelela, swa ha fanela nile ka vutomi lebyi ntshwa bya ximoya, munhu hi ku tatiwa hi moya wa Xikwembu wa swi Kota ku landzelela nawu wa Xikwembu.
• Miehleketo leyi fambisiwaka hi ximoya yi na ku rhula na vutomi.
• Loko munhu a amukela moya lowo kwetsima, a nga ha fambisiwi hi ntumbuluko wa xinyama wa vudyoho kambe u fambisiwa hi moya lowo kwetsima.
• Loko unwana a nga ri na wona moya wa Kriste wu hanya eka yena a hi wa ka Kriste.
• Loko Kriste a ri eka munhu hi moya wa yena, miri wa munhu waloye wa fa na yena e rifu ra ntumbuluko, kambe moya wa yena wa hanya hikwalaho ka ku lulama loku nga nghenisiwa eka yena hi moya lowo kwetsima.
• Munhu wa loye miri wa yena lowu bolaka wu ta pfuxiwa hi siku ra makumu tani hi laha Yesu a pfuxiweke ha kona eku feni.
• Munhu loyi a ngheneke eka vutomi lebyi ntshwa u teke xiboho xo hetelela xo fambisiwa hi moya lowo kwetsima na kona u lulameriwi ku yingisela wona ntsena.
• Munhu loyi a nga landzeleriki swa moya, hakantsongo ka ntsongo wa tsana eripfumelweni ra yena hi kwalaho u ta tlhelela eku avanyisiweni ku fana na lava nga pfumeriki kutani a lahlekeriwa hi vutomi lebyi ntshwa.
• Hikwalaho mi faneleke ku cukumeta vutomi bya nyama ni ku byi dlaya hi matimba ya moya lowo kwetsima lowu nga eka nwina.
• Lava rhangelaka hi moya wa Xikwembu I vana va Xikwembu (8:9).
• Vanhu volavo a va hari na ku chava hikuva moya wa vona wu na ntumbuluko lowu ntshwa wa ku fana na Xikwembu, hikwalaho va vitanaka Xikwembu “Tatana’’ “papa”.
• Moya lowo kwetsima lowu nga ka hina wu vula vula na hina, wu vulavurisana na hina hindlela leyi hi wu twaka kahle. Hi laha hi vitaniwa vana va Xikwembu (8:16). Moya wa Xikwembu wu vula vumbhoni eka moya wa hina leswaku hi vana va Xikwembu.
• Hi vana va Xikwembu tani hi Yesu Kriste anga Nwana wa Xikwembu. Hi mukhuva wa lowo hi vadyandzhaka va Xikwembu tani hilaha Kriste a nga mudyandzhaka wa Xikwembu, hina Na Yena hi vadyandzhaka va Xikwembu.
• Hi ta va vadyandzhaka na yena emaxangwini tani hi laha etilweni hi nga ta va vadyandzhaka va ku kwetsima.
Q. KU KWETSIMA LOKU TAKA (8:18-27)
Eka nkatsakanyo wa matsalwa lawa ku xaniseka loku ka vutomi lebyi bya nkarhinyana ku ringanisiwa ni ku kwetsima ka vutomi lebya ha taka lebyi nga heriki.
Nkarhi lowu hi nga ka wona ni xiyimo lexi nga ta tumbuluxiwaka.
• Tani hi vuyelo bya ku wa ka Adamu, Xikwembu xi hlambanyile leswaku ntumbuluko hinkwawo wu rukaniwile ku fikela eku feni. Leswi swa hlangahlanganyisa hikuva ntumbuluko a wu tumbuluxiwe leswaku wu va kona hi laha ku nga heriki wu vangama no tsakisa Ku nga ri ku lovisiwa.
• Hikwalaho ntumbuluko wu konyaka ku kotisa wansati loko a veleka nwana.
• Ntumbuluko wu ni ku navela no langutela siku ra hosi leri vana va Xikwembu va nga ta amukela ndzhaka leyi Xikwembu Xi yi tshembiseke hikuva hi laha ntumbuluko wu nga ta vuyelerisiwa eka xiyimo lexi Xikwembu a xi lava leswaku wu va ka xona ku suka eku sunguleni.
Nkarhi lowu ni vu mundzuku bya vana va Xikwembu.
• Ku xaniseka ka vana va Xikwembu a hi nchumu loko ku nga ringanisiwa ni ku kwetsima loku nga ta va kona, a swi fanelanga na ka ntsongo ni ku ringeta ku swi ringanyeta.
• Mihandzu wo sungula wa moya lowo kwetsima lowu vana va Xikwembu va ti tsakelaka eka wona wu va khorwisa ni ku va endla va va na torha ro lava kuya emahlweni ku ya fikelela ku kwetsima loku nga ta va kona.
• Ina ku kwetsima loku nga ta va kona, ku le mahlweni aku si ringiwa no voniwa hi mahlo, kambe ku languteriwa hi ku lehisela mbilu.
• Eka xiyimo lexi tsaneke lexi vana va Xikwembu vanga eka xona sweswi, kambe moya lowo kwetsima wa hi khongelela hi mahika eku fika endzeni ka ku twisisa loku hi nga ta ka hi nga ku fikeleli ku twisisa hi Marito ya vumunhu.
• Tatana u hlamula swikhongelo leswi tani hi leswi a kota ka ku vona ku fika endzeni ka timbilu ta hina, u twisisa swi laveko swa hina hikuva u pfumelelana na moya lowo kwetsima, hikuva u ni ku tirhisana na ku endla ku rhandza ka Xikwembu.
R. KU HLULA HI KU TLURISISA (8:28-39)
Ku fika makumu eka leswi nga hlamuseriwa ku fika sweswi, hi leswaku lava ngheneke eka vutomi leyintshwa lebyi nga ka Kriste a va nge hlula swi phiqho ntsena swa vutomi lebyi kambe va ta humelela va ri vahluri eka ku kwetsima loku taka hikuva Xikwembu xa va yimela hi thlelo ra vona:
• Eka hinkwaswo leswi va humeleleke, Xikwembu xi endla leswaku leswi nene swi humelela eka swona; Xi ta swi tirhisa ku vuyeriwa ka vona.
• Hi leswi Xi swi kunguhateke na loko misava yi nga si tumbuluxiwe, hikuva Xi tivile hambi lava faneleke ku tswariwa misava yi nga si va kona, ni lava nga ta hlawula ku nwi tirhela ni lava Xi ti hlawuleleke leswaku va ta fana ni nwana wa xona Yesu Kriste, ni leswaku Yena ava mativula eka tindzisana leto tala. Va nga vana va Xikwembu; lava Xi nga tlhela Xi ti vitanela vona hi nkarhi lowu faneleke, eka lava Xi va vitaneke, va pfumela, xi va endle la va va eka ku hlangana na Xona, hikwalaho ka ku pfumela ka vona eka Xona Xi engete xiva khanisiwaka ni ku va kwetsima hi ku lulama ka Xona.
• Ku hlayisa loku Xi ku endlaka eka lava nga ka Xona, hi nga fikelela mahetelelo lawa:
Loko Xikwembu Xi hi yimela I mani la nga lwaka na hina (8:31, 32)?
Loko Xi nga tsetselelanga nwana wa Xona leswaku a vambiwa exihambanweni a fela hina, xana Xi nga ka Xi nga hi nyiki hi tintswalo ta Xona hinkwaswo leswi hi nga swi kombelaka ke?
I Mani la nga vekaka nandzu e va hlawuriwa va Xikwembu lava Xi nga hlambanya leswaku va ni ku hlangana na Xona?
I Mani la nga va vekaka nandzu volavo Kriste a va feleke na kambe u tshamile vokweni ra xinene ra Xikwembu ku va khongelela?
I Mani la nga hi hambanyisaka ni rirhandzu ra Kriste? Maxangu, ku xaniseka, nhlupheko, ndlela, mavabyi, ku pfumala, thlari, nghozi,, I ntiyiso hikwalaho ka Yena hi avanyiseriwa rifu, nkarhi hi nkwawo laha emisaveni hi fanekisiwa ni tinyipfu leti dlayiwaka.
E-e eka hinkwaswo sweswo hi hlula hiku hlurisisa hikuva wa hi rhandza.
Hambi rifu, tintsumi, mademona, kumbe nchumu wihi ni wihi lowu nga kona kumbe lowu nga ta va kona lowu nga kotaka ku hi hambanyisa ni rirhandzu ra Xikwembu leri nga ka Yesu Kriste Hosi ya hina.
EKA TICHAPUTARA TINHARHU LETI LANGZELAKA, KU VULAVURIWA HI KU PONISIWA HI RIPFUMELO LESWI HUMAKA EKA XIKWEMBU XA TINTSWALO HINKWATO, HI LAHA XI TI KOMBISEKE EKA VUTOMI BYA RIXAKA RA ISRAEL NI KA VA MATIKO.
PLEASE GO TO “CONTACT US“ TO SEND US YOUR REQUEST, QUERY OR COMMENT.


text:
LUKA 5:12-16
- Yesu a nga telaka ku ta ta hanyisa vanhu emirini ntsena, kambe a tele ku ta ta vuyisela xinakulobye xa vona ni Xikwembu. A tela ku ta ta hanyisa timbilu leti vabyaka ku nga ri miri leyi vabyaka. Hambiswiritanu a ve ni mbilu ya ntwela vusiwana eka vanhu hinkwavo lava a va twa ku vava emirini, hikokwalaho a nga zanga a va fularhela.
- Eka xiahluko lexi hi dyondza hi wanuna loyi a a ri ni vuvabyi bya nhlokonho loyi a teke ka Yesu a ta ta hanyisiwa. A nhlokonho i vuvabyi byo chavisa ngopfu swinene. Muxaka un’wana wa vuvabyi lebyi bya nhlokonho byi endla leswaku u basuluka ni ku huma swirhumbana ehansi ka xikhumba exikandzeni ka tindleve ni tinhompfu, ku basuluka kun’wani ku tikomba emavokweni ni le tindleveni. Munhu wa vuvabyi lebyi ko tala a ni risema ro biha swinene, kutani loko a nga kuma vutshunguri bya kahle hambi swinkunwana ta milenge ni ta mavoko ta tsemeka hikwalaho ka xitsongwatsongwana lexi. Swi fika laha swi nga ni tingana ku languta loyi a nga ni vu vabyi bya hlokonho, laha swi fikaka ka ku a komberiwa ku tifunengeta hi nguvo leswaku a nga voniwi.
- Ehenhla ka leswo hinkwaswo, a vuvabyi bya nhlokonho bya tlulelana, leswi bohaka leswaku lava nga riki na byona va nga pfumeleriwi ku tshinelela loyi a nga na byona, leswaku ku vhikeriwa ku tluleta vanhu, vanhu va vuvabyi lebyi va susiwa exikarhi ka tiko. Hi ndlela leyi, a fanela kuya hanya vutomi bya xivundza ehandle ka munti. Hikuya hi nawu wa Muxe, a munhu wa mavabyi bya nhlokonho a a nyamile emoyeni, kutani a a nga fanele ku hanya exikarhi ka vanhu va Xikwembu. Hi dyondza leswi landzelaka hi xikombiso eka ya Va-Lev. 13:45-46: “Munhu loyi a khomiweke hi vuvabyi bya nhlokonho, ú fanele ku ambala switlakati, a tshika ni misisi yi hangalaka, a funengeta ni nomo wa le henhla, a huwelela a ku: A ndzi tenganga! A ndzi tenganga! Munhu loyi a nga tenganga loko a ha vabya, ú ta va a nga tenganga; ú fanele ku tshama a ri yexe ehandle ka mixaxa.
- A vutomi bya munhu wa nhlokonho emasikwini lawaya a byi tika ngopfu swinene. A a fanele ku lahlekeriwa hi vudyelwani ni maxaka ya yena, hambi nsati/nuna ni vana. A a fanele ku rivala matshamele ya munti wa yena, loko ku nga ri na munhu wa ku nwi heleketela swakudya, a a nga heti masiku yo tala na a ha hanya. A munhu wa nhlokonho a a hanya xivundzeni, a ri ni xinakulobye ntsena ni vanhlokonho-kuloni. Xi ve xona xiyimo xa wanuna loyi a teke ka Yesu.
- Xana a swi kotise ku yini ku ta eka Yesu a nga khandliwi hi maribye? Swona ntsena a ku ri mahlori. Hambiswiritano, loko munhu a lava ku ta eka Yesu, Xikwembu xi endla ndlela. Un’wana a vule leswaku a mudyohi loyi a nge ku laveni ka muponisi ni muponisi loyi a nge ku laveni ka mudyohi, siku rin’wana va ta hlangana.
- Loko a vona Yesu a tiwisela emilengeni ya yena a rila a ku: “Hosi, loko ú swi rhandza, ndzi kombela leswaku ú ndzi basisa (ndzi hanyisi)!” Hi marito lawa ni hi matikhomele ya yena hi kota ku vona ripfumelo ni ku titsongahata. Naswona hi vona ku navela lokukulu ka ku lava ku hanyisiwa emoyeni, hikuva a kombele ku basisiwa hi Yesu, ku nga ri ntsena ku hanyisiwa. A lava ku basisiwa a endliwa lonthswa, leswaku a ta kota ku nghena etempeleni a nyikela gandzelo ra yena ku fana ni vanhu van’wana, ni ku hanya ni vanhu va Xikwembu.
- Xana Yesu a endle yini? A tshambulute voko ra yena eka wanuna loyi a a ariwile, loyi a a khomiwe hi vuvabyi byo vava, kutani a ku ka yena: “Ndzaswi tsakela, basisiwa.” Yesu a nga va dhumelanga vanhu vo vabya ni vadyohi. Kambe loko va n’wi vitana a a va hundzukulela hi ku hantlisa a va yingisela eka swivilela ni swikombelo swa vona.
- Loko a te: Ndza swi tsakela basisiwa,” loyi wa nhlokonho a a basisiwile hi nkarhi wolowo (ku hanyisiwa).
- A swi vanga leswo ntsena. Yesu a n’wi nyike xileriso tani hi laha swi tsariweke hi kona enawini wa Muxe, wa leswaku a ya eka vaprista leswaku va ya n’wi kambela. Loko vaprista va pasisa ku basisiwa ka yena (ku hanyisiwa), a a fanela ku humesa gandzelo ra ku khensa hi kuya hi nawu wa Muxe. Leswi a swi komba ku nyika vuxiximeki Xikwembu.
- Oh, rirhandzu ni tintswalo ta Yesu. Wanuna la nga xaniseka swinene, sweswi hi loyi baseke naswona a languteka a hambanile ni xiyimo xa yena xa khale. A miri wa yena a wu pfuxeleriwile, a ku nunhwa loko a a ri na kona a ku sukile, a switlakati ni swifunengelo leswi a a tifunengela hi swona ku siva vuhava ni ku nunhwa ka yena a a fanela ku swi hisa hikuva a miri wa yena hinkwawu a wu horisiwile, kutani a nga ha ri ni tingana ku humelela emahlweni ka vanhu. Kutani a swi koteka leswaku a hlangana ni vanhu va Xikwembu hambi ni vaprista.
- Eka masiku ya hina a ma talanga mavabyi ya nhlokonho, hikuva kuna tindzawulo laha vuvabyi bya nhlokonho byi tshunguriwaka kona hambi hi ku hanyisiwa. Kasi a nhlokonho wa le moyeni eka vanhu wa ha ri kona naswona wa ha nyanya ku biha ku fana ni khale. Wu khumba swiyimo hinkwaswo swa vanhu hambi hi ti- VIP ( Vanhu va swiyimo swa le henhla) wa voneka nhlokonho. A chaka ra le ndzeni ri tikombisa hi makolo, vuoswi, vudakwa, ku kala ku tshembeka ni swin’wani swo tala. Ku na vuvabyi bya ximoya etikweni ra hina lebyi kombisiwaka ni le ka mahungu. Kambe hi khensa Xikwembu hikuva vanhu vo tala va kota ku titsumbula vona hi voxe, kutani va vona xiyimo lexi vange eka xona, kutani va navela ku basisiwa.
- Hikuva un’wana ni un’wana la nga ni ku navela ko tano, hi vona mahungu lamanene, a nga ku khensa Hosi Yesu la hi hakeleleke milandzu ya hina exihambanwini ni leswaku ngati ya yena ya swi kota ku hi basisa hi kutsopeta ka tihlo. 1 Yoh 1:9: Kambe loko hi tivula swidyoho swa hina, Xikwembu xa tshembeka, xi avanyisa hi ku lulama, kutani xi ta hi rivalela swidyoho swa hina, xi hi hlantshwa xi susa ku homboloka ka hina hinkwaku.
- A ku navela loko sukelaka mbilwini ku fanele ku va ka leswaku u va munhu la baseke ni ku va xirho xa vanhu va Xikwembu lava baseke. A munhu wa mahanyelo lawa, a a nga ta basisiwa milandzu ya yena ntsena, kambe ku tava ni ntirho wukulu wa Moya lowo Kwetsima lowu nghenaka embilwini wu hlasela nala la naga nhlokonho wa ximoya. Leswi swi endlekela munhu loyi a navelaka ku famba eku baseni, kutani ku ta endleka, hi ndlela leyi, a kuma ku hlula eku naveleni ka leswo biha.
- Yesu wa swi kota ku hi hanyisa emirini ku fana ni nkarhi lowu a nga famba laha misaveni hi nyama. Loko u nyikerile vutomi bya wena hinkwabyu eka yena, n’wi tshembi leswaku a ku hanyisa, hikuva ku ni minxaka yo hambana-hambana ya vuvabyi lebyi nga kona lebyi hambi hi vadokodela a va byi koti ku byi hanyisa, Kambe eka Xikwembu lexi vumbeke miri wa hina swa koteka.
PLEASE GO TO “CONTACT US” TO SEND US YOUR REQUEST, QUERY OR COMMENT


text:
MATERIAL MAY BE DOWNLOADED FREE OF CHARGE FOR PERSONAL USE
A. MANGHENELO
Mutsari: Pawulo, Muapostola.
Siku/Lembe: kwalomu ka AD57
Xikongomelo: Pawulo u tsalela nhlengeletano ya va pfumeri va le Roma, ku va nyika xikombiso xa mahungu lama anga na wona a nga si endzela eka vona. Ku-avanyisa ko sungula ka 11 ku kombisa hi vukheta nkatsakanyo wa xiviko xa ripfumelo ra va Kriste.
Ndhawu laha ri tsariweke a ri kona: hi le korinto tani hi laha Pawulo a ri ku lulamiseni ka riendzo ro ya Jerusalema.
Tindzimana ta nkoka: 3:23, 24: ‘‘….a ku na ku hambana kwalaho, hikuva hinkwavo va dyohile, kutani a va faneriwi hi ku kwetsima ka Xikwembu. Kutani va hlayiwa lava lulameke hi tintswalo ta Xikwembu hi ku nyikiwa, hi ku kutsula lo ku nga ka Yesu Kriste….’’
B. MUTSARI, MUTSALERIWA, NHLOKO-MHAKA (1:1-7)
Mhaka yo sungula Pawulo u sungula hi ku ti tivisa: Tani hi nandza wa Jesu Kriste na ku vula ta vu apostola bya kwe, loyi a rhumiweke no averiwa ntirho wo haxa evangeli.
Mhaka ya vumbirhi u hlamusela ta evangeli, evangeli leri ri tshembisiwile eminkarhini leyi hundzeke hi vaprofeta va Xikwembu hi laha swi tsariweke ematsalweni yo kwetsima lawa ya vulaka leswaku Xikwembu xi ta rhumela nwana wa xona a ta tswariwa tani hi munhu emisaveni, Hi vu munhu bya yena u ta va wa rixaka ra Davida, kambe hi ximoya u ta ta hi matimba ya moya lowo kwetsima tani hi nwana wa Xikwembu, sweswo u ta swi tiyisa hi ku pfuxiwa e-sirheni. Tintswalo ta Xikwembu a tiri ka Pawulo eku vula evhangeli. ku hava munhu loyi a faneleke ku va na tingana e ku vula evangeli hikuva i matimba yo ponisa mani na mani loyi a pfumelaka e ku sungula hi va yuda ku fikela na va-matiko. Evangeli ri humelerisa ku lulama ka vanhu hi ku pfumela ku sukela eku sunguleni ku fika makunwini.
Mhaka ya vunharu Pawulo u vulavula na vanhu lava papila leri le rumeriwaka eka vona, a vula leswaku ri kongomisiwe ka nhlengeletano ya va-Kriste e Roma lava va rhandziweke hi Xikwembu na swona va vitaniwaka va-kwetsimi.ku pfumela ka vona ku ve loku tivekeke emisaveni hinkwayo. Pawulo u ve ni ku navela ku va endzela na kambe u tilulamisele kanyingi ku endla tano. Kambe ku ve Ni swirhalanganyo swo tala leswi nwi siveleke ku hetisisa Xikongomelo xa yena xa rendzo.pawulo u Ni nandzu wo haxa evangeli eka tinxaka hinkwato. Ku nga ka va-greki ni lava nga riki va-greki ni ka lavo tlhariheke ni lavo hunguka. Kasi xivangelo xo endzela ka yena a ya ri makungu yo avelana na vona makateko ya tinyiko ta moya. Leswi a swi ta endlakala hi ku va nyika swihlamariso swa vu ndzeni bya evangeli, hi ku endla leswo u ta kota ku va hlohlotela emhakeni yo avelana swi hanano eka nhlengeletano ngopfu-ngopfu lava xweleke no pfumala eka nhlengeletano.
C. VUDYOHO BYA VA TI-ARISI NI VU-KARI BYA XIKWEMBU E-HENHLA KA VONA (1:18-32)
Ku kota ku twisisa eka kuponisiwa hi evangeli, munhu u fanele ku twisisa xivangelo xa vudyoho ni hi laha rixaka hinkwaro ri langutaneke ni vukari bya Xikwembu hikwalaho ka vudyoho.
Vudyoho bya vanhu hikwavo byi vangile hi ku pfumala xichavo, ku tiva muvumbi no nwi gandzela.
Leswi a swi vangiwangi hikuva vanhu va nga tivi Xikwembu, kambe ntumbuluko va Xikwembu wa hi avanyisa eku tiariseni ka hina hikuva wu lerivaleni. Ha tiva leswaku u kona wa matimba hinkwawo loyi a tumbuluxeke swilo hinkwaswo xikanwe na hina vanhu leswaku hi nwi bonga no nwi gandzela, hikwalaho a hi na xivangelo xo tiarisa.
Hambi loko vanhu va tivile leswaku Xikwembu xi kona, a va xi nkhensanga no nkhesa makateko lawa xi ma cheleke henhla ka vona kambe va engete va tiarisa kutani munyama wu engete eka vona hikuva va tivonile vari lava tlhariheke. Va ti endlela swifaniso swa-swikwembu eku swi gandzela, va endla ematshanwini ya Xikwembu eswi-kwembu leswi nga hanyiki swa vanhu, swinyenyani, swihari, swikokovi.
Tani hi leswi va aleke Xikwembu ni kunyika ka xona ku twisisa swa ximoyaXi pfumelerile kunavela ka ntumbuluko wa vudyoho ku va fuma.
Hikwalaho ke vu-munhu bya vona byi onhakile byi tlhela byi bola ku navel aka vona ku endla swa masangu eka rimbewu ro fana, wanuna ni wa nuna, wansati ni wansati, hikwalaho vudyoho byi engeteleke ngopfu eka vona ku fikela laha va vengaka ni Xikwembu. Hi ku tiva swinene leswaku va tsanwile Xikwembu ni milawu ya xona va engete va pfumelela ku andza ka mukhuva wo biha wa vu dyoho eka tinxaka hinkwato ni ka matiko. Xikwembu I xifanekiso xa ku kwetsima hinkwako kambe hikwavo lava nga tshameki eka yena va andza evudyohweni, na kambe va ya emahlweni va hambana ni ku vonakala no ya va nyupela e munyameni.
D. KU ANDZA KA VUDYOHO BYA VANHU NI KU AVANYISA KA XIKWEMBU E HENHLA KA VONA. (2:1-16)
Loko a papilla leri ri tava ri hlayeriwe e nhlengeletano, swirho swo tala swa nhlengeletano va nga va va dzinginisile tinhloko eku pfumela na kambe va vula ‘’Amen,’’ loko vudyoho byo fana no gandzela swikwembu swa hava ni vudyoho byi nwana lebyi vuriweke eka vona hi ku olova. Kambe Pawulo xikanwe-kanwe a hundukela eka loyi a huwelela ‘’Amen’’a vula vula a kongomise ka vona aku: ‘’ wena u nga munhu ntsena, xana unga ti veka mu avanyisa wa wa nwana na wena u ri karhi u endla swo leswo xana,’’ kutani a ya emahlweni no va hlamusela sweswo, xikanwe-kanwe nhlengeletano yi miyela, unwana ni unwana a ti kambela emapfalweni ya yena vudyoho bya kwe.
Xa vu mbirhi lexi a nga va kombisa xona eku ya emahlweni, emhakeni yo avanyisa va nwana, , u va kombisile leswaku va kanganyisa va fuwi hi ku lulama ka Xikwembu, eku va lehisela mbilu ka Xona loku va byiselaka eku hundzukeni,kambe ematshanwini yo nkhesa vunene bya Xikwembu , vona a va swi voni. Va anakanya leswaku Xona xi fanele ku avanyisa vambe, kambe loko swi fika eka vona va navela leswaku Xi va lehisela mbilu no va na vunene eka vona ku amukela ku hundzuka ka vona loko va tshuka va ya eku hombolokeni.
Na kambe eka vese ya 11, Pawulo u vula tano; ‘’hikuva Xikwembu a xi yi hi nghohe’’ A xi vuri Xiku: ‘’loyi I membara kambe loyi I munhu ntsena kutani Ndzi ta avanyisa loyi Ndzi tshika loyi’’ Xikwembu Xi avanyisa hi ku lulama ku kongomise leswi munhu a kumeke ku vonakala ha kona. Hi siku ro avanyisa hikwavo lava titsongohateke no vona xidingo xo khomeriwa hi Xikwembu ni matimba ya Xona yo va kotisa ku hlula vudyoho e vu to nwini bya vona, va ta avanyisiva hi ku lulama. Kambe lava va avanyiseke va nwana hi ti hanyi, kambe na vona va endlile swo fana, va ta avanyisiva hi ti hanyi na vona. Lava amukeleke nawu wa Muxe,va amukela ku hlavutela ka Xikwembu ka matimba va ta avanyisiwa hi nawu.va ma tiko na vona va vonile vukulu bya Xikwembu , kutani mapfalo ya vona mata va endla va va na nandzu.
Vanhu hikwavo va ta avanyisiwa hi evangeli ya Yesu Kriste leyi nge munhu loyi a dyohaka anga funengetiwangi hi ngati ya xinyimpfana kutani va tava lava lahlekeke vutomi hinkwabyo.
E. VUDYOHO BYA VA JUDA NI KU YIMBISIWA KA NTIYISO (2:17-29)
Pawulo a sungula ku kongomise hungu ra yena eka va juda ku va tshinya hi ku ti kukumuxa ka vona eka thlelo ra vukhongeri bya vona ngopfu eka swi yenge leswi:
1. Kuva vari va hlawuriwa va Xikwembu
2. Kuva na vutivi byo hlawuleka bya Xikwembu tani hi vatsaleriwa wa nawu
3. Kuva va leteri hi ntivo vukhongeri, ni rivoningo eka lava nga munyameni hi swa vukhongeri
4. Mu leteri eka swi hunguki
5. Mu dyondzisi eka vatsoniwa
Kutani a va lemukisa eka leswi swi va tsandzaka hi ku swi longoloxa:
1. Hambi loko va dyondzisa va nwana kambe va tsandzeka ku landzelela tidyondzo ta vona
2. Va dyondzisa leswaku unga tshuka u yiva, kambe vari karhi va yiva
3. Va dyondzisa unga tshuka u oswa, kambe va oswa
4. Va yirisa swikwembu swa hava, kambe va yiva swa Xikwembu
5. Va bomba hikuva na nawu, kambe va tlula nawu lowo.
6. Hi vona va endlaka leswaku Vito ra Xikwembu ri tsanwiwa eka vadyohi
Va ti ba xifuva tani hi lava yimbisiweke ku komba leswaku I va juda lava nga tiko ra Xikwembu. Kambe hi byihi vunkoka byo yimbisiwa? Ina I xikombiso xa ku tswaleriwa eka tiko ra Xikwembu hi nyama, na kambe I xitsundzuxo, xa leswaku eku tswaleriwa eximoyeni hi Xikwembu hi thlelo ra nyama, ntumbuluko wa khale wu fanele ku tsemiwa hi ku ti tshikela eka Xikwembu. Loko wa jaha wa mu-juda a velekiwa, hi siku ra vu nhungu, a fanele ku heleketiwa eka loyi a yimbisaka eku ya yimbisiwa, leswi a swi endla leswaku nwana a twa ku vaviseka swinene. Loko swi endliwile sweswo hi kona a vitaniwa wa rixaka ra Abraham ni wa tiko ra Xikwembu xa Israel. (Loyi anga yimbisiwangiki ari mu-juda a fanele hi rifu, Na kambe a nga hlayiwi ari mu-juda.) Xitlhavele lexi aku ri xikombiso xa swa ximoya. Loko wa jaha a kula kutani a lemuka leswaku a nga ‘’yimbisiwanga, ’ntumbuluko wa vu dyoho wu ta nwi rhendzela hi moya lowo kwetsima, kutani wu tshova ntumbuluko wa vu dyoho, kutani u ta endliwa la faneriwaka hi kuva nwana wa Xikwembu. (Eka tesitamente leyintshwa nawu lowu wu vitaniwa ku-tswariwa ra vumbirhi, laha Xikwembu Xichelaka ntumbuluko wa Xona eka munhu) kutani munhu loyi u ta sungula ku hanya vutomi byo fananisa Tatana wa yena wa le matilweni. Leswi hi swona ku yimbisiwa ka xiviri ku yimbisiwa ka timbilu; I nhlayo yi ntsongo ya va-Israel leyi a yi yimbisiwe hi mukhuva lowu, leswi swi endle leswaku lavo tala va hanya vutomi byo pfumala Xikwembu. Pawulo a tiyisisa leswaku kuva mu-hedeni, kambe u hlayisa swileriso swa Xikwembu u ta kuma ku dzuneka eka Xikwembu, ku tlula loyi a yimbisiweke enyameni, kambe a nga hlayisi nawu wa Xikwembu a nga fanelanga ku tikurisa hi ku yimbisiwa nyama ntsena.
F. HI KWIHI KU VUYERIWA KOVA MU-JUDA? (3:1-8)
Hi nga vula hi nga tipfinyingi leswaku: nkoka wova mu-juda kunbe la yimbisiweke hi wihi? Nhlamulo hi leswaku: Ina kuna nkoka wova mu-juda: xo sungula kuva mu-juda inkateko wo tshembiwa hi ku khomisiwa swo karhi, kuva muhlayisi wa nawu wa Xikwembu, swi fanekisiwa ni munhu loyi bibele yi nga vekisiwa eka yena, tani hi laha va-juda va nga vona va nyikiweke bibele hi ku rhandza ka Xikwembu, intiyiso kuva mu-juda I inkateko. Xivangelo xa leswaku mu-juda loyi a nyikiweke bibele kumbe nawu a swi humanga eku pfumeleni ka ntiyiso eka Xikwembu, kumbe ku ti tsongohata kambe swi ve hi tintswalo ni ku rhandza ka Xikwembu ku yisa eku ponisiweni ka rixaka, kambe aswi susi ku tshembeka ka Xikwembu eka mu-juda ku va lava nyikiweke matsalwa ya Xikwembu, e-e, ku va Xikwembu xi vekisile rito ra Xona eka mu-juda ku yisa e rixakeni hinkwaro, ni ka siku ra ku avanyisa, Xi ta ti kombisa leswaku xi endlile hi ku tshembeka eka vona., Xi va nyikile na vona e nkarhi wo hundzuka leswaku va ponisiwa. Loko munhu a nga amukelanga nkateko wo hundzuka yena u ta avanyisiwa, kambe ku lulama ka Xona ku ta vonakala.
Hi ngaya emahlweni hi nga tipfinyingi hi vula leswaku: “mina loyi anga lulamangiki eku tlakusa vukulu bya Xikwembu, ku komba ku lulama ka Xona ni endlela Xikwembu kuva nkateko hi mintirho, xana Xinga ndzi avanyisisa ku yini eku nga tshembeki ka mina, kasi ku tshembeka ka Xona ku engete kuya emahlweni ni ku kwetsima ka Xona, hikwalaho ka yini ndzaha avanyisiwa tani hi mudyohi?’’ hambi swi tano, I mukhuva ya miehleketo ya ximunhu. Loko swi ri tano u nga vula na wena leswaku ku fana na loko hi nyowetiwa hi va-hedeni leswaku a hi endleni swo biha eku kuma leswinene, ri xaka lero tano ra fanela hi ku avanyisiwa.
G. A KU NA LOWO LULAMA (3:9-19)
Hi nga fikelerisa makumu ka mhaka hi ku vula leswaku va-juda ni va-hedeni va ringana hi ku dyoha.
Pawulo u tshaha ku suka eka tesitamente ya khale e matsalwa yo hambana hambana ku komba leswaku ya vile makungu ya Xikwembu ku suka eku sunguleni ku yisa eka tinxaka xaka, (languta vese ya 10-18) Xikwembu Xi endle tano “eku pfala milomu ya hinkwavo,” leswaku kungavi na loyi a ti nyika xo tivhikela hi xona.ku hava loyi a nga ta ti vula loyi a lulameke hi ku hlayisa nawu. Ku hava loyi anga ta yima a vula aku, “languta ndzi hlayisile nawu hi kutshembheka’’ hikuva nawu wu paluxa vudyoho hinkwabyo bya mbilu ya munhu.
H. KU TI ENDLA LOYI A LULAMEKE HI KU PFUMELA HANDLE KA MINTIRHO YA NAWU (3:21-31)
Endzhaku ko kombisa hi ku ringanyeta leswaku ku hava loyi a nga yima ka e emahlweni ka Xikwembu, a ringanyeta leswaku a hetisekile hi ku hlayisa ku rhandza ka Xikwembu, Pawulo u ringanyeta xivutiso: “munhu a nga yimisa ku yini emahlweni ka xiluvelo xa Xikwembu lexi lulameke ke?’’
Nhlamulo yi nyikiwile eka vese ya 21: “ku lulama eka Xikwembu ku ta hi ku pfumela eka Jesu Kriste eka hinkwavo lava pfumelaka’’. Ku lulama swi vula ku yima u tengile emahlweni ka Xikwembu, leswi swi taka hi ku pfumela. Xikwembu xi ta vula munhu la lulameke ntsena loko munhu yoloye a ta eka xona hi ku pfumela. Sweswo swi endlakala eka vanhu hinkwavo aku na ku hambana eka swona. Vanhu hinkwavo va dyohile emahlweni ka Xikwembu, ku hava na unwe loyi a nga yimaka a ti endla la lulameke, hikuva Xikwembu xi nga paluxa vubihi byo tala hi munhu unwana na unwana, hambi loko a nga ringeta ku endla leswi lulameke. Kambe sweswi: va vuriwa lava lulameke hi Xikwembu no rivaleriwa swi dyoho xikanwe no va lava nga na vudyelwane na Xikwembu mahala-aku na ku hakerisiwa, kambe va amukela hikwalaho ka tintswalo ta Xikwembu ntsena. Tintswalo ti nyikiwa eka loyi aswi nga fanelanga leswaku a ti kuma. I nyiko ya mahala. Nyiko leyi yi kumeke mahala hikuva Jesu a hakerile nxavo hi vutomi bya kwe, Ni ngati ya yena. Loko a hayekiwile exihambanweni ngati yi ri karhi yi halakela emisaveni, Xikwembu Xi te: “hindlela ya leyo u ta kuma ku rivaleriwa ka swi dyoho tani loko ngati ya xinyimpfana yi ri karhi yi halakela, kutani mitava na vudyelwane na mina hi ngati leyi. Hikuva xinyimpfana xi tlhaveriwe nwina.
Xikwembu Xi endlile leswi eku komba vululami, hikuva ku hava ku rivaleriwa ka nandzu ku nga si rihiwa kumbe ku hakela xigwevo. Xikwembu Xi tshikile swi dyoho swa vanhu a xi va rihisanga kumbe ku va rhumela etiheleni, ku kondza Jesu a ta hakela nandzu ematshanwini ya hinkwavo.
Xivutiso iku: “I Mani a nga ta yima emahlweni ka Xikwembu eku ti vula la tengeke? Ku hava na unwe. Hambi va-juda kumbe va-hedeni. Ku hava ni loyi a nga yimaka hi kuva a landzelela nawu, ntsena eka kuva hi amukerile ku rivaleriwa ka vudyoho hi ku pfumela leswaku xinyimpfana xi tlhaveriwe ku kutsula vutomi bya hina exihambanweni.
Xana Xikwembu I Xikwembu xa va-juda? Kuva va ve na nkateko wo va tiko ra Xikwembu?
E-e kambe na vona xa va-hedeni I Xikwembu xa vona.kuni Xikwembu Xinwe na kambe Xi ta endla lava yimbisiweke ni lava nga yimbisiwangiki hi ku ringana ku va lava lulameke hi ku pfumela ku nga ri hi mintirho. Va-juda na va-hedeni va fanele ku ta exihambanweni va pfumela leswaku Kriste u vambiwile ematshanwini ya swi dyoho swa vona, kutani Xikwembu xi taku, “hikuva wa pfumela u ta vuriwa la lulameke.’’
Va-juda va nga vula va ku: “loko swi ri tano nawu wu pfuna yini, hikuva ripfumelo ri tekile xitshamo xa nawu kutani wu vonakala wu nga ha pfuna nchumu?’’ Kambe leswi a hi nandzu ku susumetela xidyoho exihambanweni, Xikwembu xi vonakarise leswaku xi xixima nawu, lowu wu lavaka ku tshinya loku nene eka lava va wu tlulaka. Xikwembu Tatana eka Kriste xi hitisile nawu. Nawu wu kumile ku lulama ka wona, wu kumile leswi wu lulameke. Wu kumile ntonsi ri nwana na ri nwana ra ngati leyi lave kaka ku hetisisa swilaveko swa wona.
Kutani Xikwembu xi lulameriwile ku rivalela vanhu hi tintswalo handle ko va avanyisa eka swi dyoho swa vona, va nga ri lava fanele ke ku endla mintirho ya vunene byo karhi. Amen
Ma endlelo hinkwawo ma katsakanyiwe eka 3:23, 24: hinkwavo va dyohile, a va lulameriwi hi ku kwetsima ka Xikwembu; va endliwile lava lulameke hi tintswalo ni ku kutsuriwa loku nga eka Jesu-Kriste:
PLEASE GO TO “CONTACT US“ TO SEND US YOUR REQUEST, QUERY OR COMMENT.


text:
LUKA 14:25-35
- Eka masiku lawa loko u vhakela madorpa lama kulu, u kuma ku tele hi switolo leswi xavisaka swo tala. Vaun’wana ni un’wana n’winyi wa xitolo a ta ku byela hi laha swa yena swi phelaka hi kona ku tlula swa van’wana, ni hi laha swi chipeke hi kona, ni leswaku u nga hakela hi ku tsongo ku tsongo hi nkarhi wo leha ni hi laha swi nga ku vevukelaka hi kona ku hakela. Ngopfu-ngopfu loko a vona ntsungu lowu kulu wu khitikana wu nghena xitolo xa yena. Kasi Yesu a nga endli tano loko a kombisa Mfumo wa Xikwembu, ngopfu-ngopfu loko a vona vanhu va n’wi landzela. A a swi tiva leswaku ntalo wa vona a va le ntiyisweni- a va nga ri ni ku navela ka ku va ni xinakulobye xo enta na yena, ni ku lava ku cinca vutomi bya vona. A vo lava k uvona mahlori lawa a a lek u A a nga lavi leswaku va hanya va nga swi tivi leswaku a va na malunghelo ya nghena evutonwini lebyi nga heriki, hikokwalaho ko tala a va byelrile hi laha swi nonon’hwaka hi kona ku nghena, ni leswaku swa tika ku famba hi ndlela ya kona. Eka matsalwa lawa há há ku ma hlayaka, a endle swo fana. A hi nga vonene hi xin’we hi xin’we xa swona.
- Loko va lava ku n’wi landza, ni loko va lava kuva na yena eMfun’wini wa yena, k uvula Yesu, va fanele ku teka maxaka ya vona ngopfu-ngopfu vona. Hikwalaho ka yini? Xana swi vula yini? A a lava leswaku va twisisa leswaku loko va ringanisa rirhandzu ra vona ni ra maxaka ya vona kumbe ra vona ni ra Yena, a rirhandzu ra vona eka Yena a ri ta fana ni nsinya lowukulu wa ndzhuti, ehandle ka rirhandzu ra maxaka ya vona leri a ri fana ni ndzhuti wa ximilana xa vele. Leswi vula leswaku loko maxaka ma lava leswaku va endla swo karhi, a va fanele ku hlawula leswi Yesu a lavaka swona, kutani a va fanele ku tshika swa ka vona leswi va swi endlaka. Leswaku vanhu va vona leswi va swi endlaka swo lulama, swi ta tikomba leswaku va rhangisa Xikwembu ku tlula swa laha misaveni, leswi laviwaka hi vona ni maxaka ya vona. A xivangelo xa vona a xi ri xa ku tatiwa hi rirhandzu ra Xikwembu.
- Eka vhesi ya 25 Yesu a hlamusela dyondzo leyi hi ndlela yin’wana. A ri loko munhu a lava ku n’wi landza, a endla mudyondzisiwa wa yena, a famba na yena siku rin’wana ni rin’wana hi ku n’wi yingisa, a n’wi xixima ni ku n’wi rhandza, a fanele ku teka xihambano xa yena a n’wi landza rin’wana siku na rin’wana. Emasikwini lawaya, loko munhu a khinsama a rhwala mandze yo tika ya xihambano, un’wana ni un’wana la n’wi vonaka a a fanele ku swi tiva leswaku a tsemeriwe rifo, kutani a le ndleleni yo ya eku gongondzeriweni exihambanwini, endzhaku a xi ta celeriwa ehansi ku ko ku fika laha moya wa yena wu humaka emirini, kutani a vuriwa la feke hi masochwa. A mavoko ni mi lenge ya yena a swi fanele swi tshoviwa kuva ni ntiyiso wa leswaku a nge he pfuki a xanisa tiko.
- A munhu la rhwaleke xihambano, a a fanele a lerile eka maxaka ya yena hi ro hetelela, naswona a a fanele a nyikerile swilo swa yena eka van’wana, tihomu, timbuti, qolo hambi hi swiambalo swa yena. Hi leswi mudyondzisiwa wa Yesu a a fanele ku hanyisa xiswona. A nga há ri ni nchumu lexi a a fanele ku bohiwa hi xona lana misaveni. A siku leri hi ngheneke eMfun’wini, a hundza hi le nyangweni wu khuma, a vule hakelo ya swidoho ehenhla ka yena, ku sukela siku leriya kuya emahlweni, a kun a nchumu ni munhu la faneleke ku n’wi hlohlotela swo biha vutomi bya yena nakambe. Nakambe a vula ku fa ka ku navela ka yena hinkwaku, a nhlayo hinkwayo ya vudyoho bya yena bya ntumbuluko. Ku sukela siku leriya, a lumba Yesu hi ku hetelela, kutania n’wi landzela hi ku hetiseka. Loku I ku hlambanya loku tiyeke!
- A vutomi lebyi bya mfumo, a byi vavi, hikuva loko hi fularherile vutomi bya hina bya vudoho, a vutomi bya Xikwembu bya matimba, bya ntsaku ni byo hlawuleka byi ta pfuxiwa eka hina, kutani hi ta va vanhu lava tsakeke, hi tarile hi ntsaku wa Yesu ku nga ri ntsaku wa vudyoho bya misava leyi.
- Hi matimba ya hina a hi nge swi koti ku rwala xihambano xa ku fularhela swidyoho, kambe Hosi ya hi pfuna ku endla tano. A hi khongeleleni dyondzo leyi leswaku Moya lowo Kwetsima wu hi pfuna wu hi pfuna ku twisa mhaka leyi evuton’wini bya hina.
- Eka vhesi ya 28-30, Hosi Yesu a hlamusela nxavo wa ku n’wi landza hi ndlela yin’wani. A ri loko munhu a lava ku aka xihondzo, a fanele a rhanga hi ku tshama hansi a teka xitsari a hlayela ntsengo wa nhundzu ya leswi lavekaka ni mali leyi lavekaka ku xava ni hakelo ya muaki, kutani a languka ntsengo wa mali leyi a nga na yona a vona loko yi ta ringana ku aka xihondzo xo kurisa leswi. Leswi lava k uvula leswaku a fanele ku va ni ntiyiso wa leswaku a nxavo wu ta enela, ehandle ka swona a to aka a yima endleleni hi heleriwa hi mali.
- Kutani loko kova ku u le ku akeni ka yindlo yitsongo, a vanhu a va nga ta vilela ngopfu hi swona. Naswona a wu ta tirhisa material ya nxavu wa le hansi. Ntalo ka vanhu va nga aka tiyindlo ta matshamelo yo tano. A ku aka xihondzo u fanele u va ni switina swo tiya swinene, tinsimbi ni masaka yo tala ya semendhe, kutani loko ku ri ku u le ku akeni ka xihondzo, a aldeya hinkwaro ri ta swi tiva leswaku ku ni ntirho wukulu wa ku aka, kutani vat a rhambana va ku a hi tiviseni van’wana. Naswona va nga ku vutisa leswaku hikwalaho ka yini u aka djiyindlo djo taniya. Loko mali yo tshuka yi ku helela, a vanhu va ta ku hleka. Swi fana ni loko u hanya vutomi bya vudyoho ku fana ni lava mi hanyaka na vona, a ku na munhu la nga ta vula nchumu eka wena, kambe loko u hundzuka mukriste wa ntiyiso, u yimela ntiyiso ya Xikwembu tani hi xihondzo lexi voningaka exikarhi ka va akelani va wena, vanhu hinkwavo va ta swi tiva. Va nga ku languta hi mahlo ya ngati hikuva va vona leswaku u hanya vutomi byo phela ku tlula vona.
- A vutomi bya wena byo hlawuleka byi ta tsongahata bya vona, ku fana ni xihondzo eka tiyindlo to akiwa hi madaka, kutanii va nga sungula ku ku venga. Loko va vona leswaku a wa há yi mahlweni u hanya ripfumelo hi ndlela yo hlawuleka, hi ku hantlisa va ta nghena eku hleveni. Kutani u ta khomiwa hi tingana unga há ku tivi ni ko tumbela kona. Hikokwalaho a Hosi yi lava leswaku u hleketa swinene na u nga se nghena entirweni wa Hosi, kambe hi nkarhi wolowu, u fanele u khutazeka hi ku tiva leswaku Hosi yi ta ku tiyisa ni ku ku nyika hinkwaswo leswi u swi vilelaka leswaku u hetisa xihondzo xa wena xa rivoningo leswaku ku dzunisiwa Xikwembu.
- Hi ta tshika tivhesi ta 31-33 kutani hlaya switsongo mayelano ni tivhesi ta 34 ni 35. Eka tivhesi leti mbirhi, Yesu a fanisa Mukriste ni munyu. A munhu wu ni ku twala ku kulu ngopfu, kutani a wu faneli ku tekeriwa ehansi. Loko ku ri ni munhu eka swakudya, hikwavo lava dyaka vat a wu twa. A ntirho wa munyu, i wa ku endla leswaku swakudya swi nandziha, kutani loko swi lahlekeriwa hi ku nandziha loku, a swi nga há tirhisiwi ehandle ka ku cukumetiwa.
- A mukriste loyi a nga riki nu ku nandziha ka Kriste, ku nandziha ka ku hlawuleka, a Mukriste loyi a fihlaka vutomi bya yena byo hlawuleka hi ku chava ku khomiwa ni ku poyiliwa, a nga na xipfuno emfun’wini wa Xikwembu ehandle ka ku cukumetiwa ehandle.
- A Hosi yi hetise dyondzo ya yona hi k uvula leswi: “Lava nga ni tindleve ku yingisa a va yingisi marito lawa ya risima, hikuva swi vula vutomi ni rifo eka lava yingisaka, kutani loyi a twaka a nga swi nghenisi embilwini a ta avanyisiwa swinene.
PLEASE GO TO “CONTACT US” TO SEND US YOUR REQUEST, QUERY OR COMMENT